cyanic-selkie/wikianc huggingface dataset:
ഗാംബാസ്
ചരിത്രം
ഫ്രഞ്ച് പ്രോഗ്രാമർ ബെനോയിറ്റ് മിനിസിനിയാണ് ഗാംബസ് വികസിപ്പിച്ചെടുത്തത്, അതിന്റെ ആദ്യ പതിപ്പ് 1999-ൽ പുറത്തിറങ്ങി. ബേസിക് ഭാഷ ഉപയോഗിച്ച് വളർന്നുവന്ന ബെനോയ്റ്റ്, ഉപയോക്തൃ ഇന്റർഫേസുകൾ ഉപയോഗിച്ച് വേഗത്തിലും എളുപ്പത്തിലും പ്രോഗ്രാമുകൾ നിർമ്മിക്കാൻ കഴിയുന്ന ഒരു സ്വതന്ത്ര സോഫ്റ്റ്‌വെയർ ഡെവലപ്മെന്റ് എൺവയൺമെന്റ് (ഐഡിഇ) ഉണ്ടാക്കാൻ തീരുമാനിച്ചു.
ഉദാഹരണ കോഡ്
ഹലോ വേൾഡ് പ്രോഗ്രാം.
Program that computes a 100-term polynomial 500000 times, and repeats it ten times (used for benchmarking).
പുറം കണ്ണികൾ
വർഗ്ഗം:സ്വതന്ത്ര സോഫ്റ്റ്‌വെയർ
മിസ്സ് ദീവ
ഫെമിന മിസ്സ് ഇന്ത്യ മത്സരത്തിന്റെ ഭാഗമാണ് മിസ്സ് ദീവ. ബിഗ് ഫോർ അന്താരാഷ്ട്ര സൗന്ദര്യമത്സരങ്ങളിലൊന്നായ മിസ് യൂണിവേഴ്സിലേക്കുള്ള ഇന്ത്യയുടെ പ്രതിനിധികളെ മിസ്സ് ദീവ തിരഞ്ഞെടുക്കുന്നു. കൂടാതെ പോളണ്ട് സ്ഥാപകമായ മിസ്സ് സൂപ്രനാഷണൽ മത്സരത്തിലേക്കും പ്രതിനിധികളെ തിരഞ്ഞെടുക്കുന്നു.
ചരിത്രം
മിസ് യൂണിവേഴ്സ് ഓർഗനൈസേഷൻ, ബെന്നറ്റ് & കോൾമാൻ കമ്പനിക്ക് ഫ്രാഞ്ചൈസി തിരികെ നൽകിയ ശേഷം, മിസ് യൂണിവേഴ്സിലേക്ക് പ്രതിനിധിയെ അയയ്ക്കുന്നതിനായി മിസ്സ് ദീവ എന്ന ഒരു പ്രത്യേക മത്സരം 2013-ൽ നടത്തി. 2013-നു മുന്നേയുള്ള വർഷങ്ങളിൽ ഫെമിന മിസ്സ് ഇന്ത്യ ഓർഗനൈസേഷനാണ് മിസ്സ് യൂണിവേഴ്സിലേക്കുള്ള പ്രതിനിധികളെ തിരഞ്ഞെടുത്തിരുന്നത്. എന്നാൽ 2010-ൽ, മുൻ മിസ്സ് യൂണിവേഴ്സും ജനപ്രിയ ബോളിവുഡ് നടിയുമായ സുസ്മിത സെന്നുമായി സഹകരിച്ച് തന്ത്ര എന്റർടൈൻമെന്റ് പ്രൈവറ്റ് ലിമിറ്റഡ്, ഐ ആം ഷീ - മിസ് യൂണിവേഴ്സ് ഇന്ത്യ എന്ന ഒരു പ്രത്യേക മത്സരം നടത്തി.
ആദ്യത്തെ മിസ്സ് ദീവ മത്സരം 2013 സെപ്റ്റംബർ 5 ന് മുംബൈയിൽ നടന്നു. പ്രധാന പരിപാടിയിൽ പങ്കെടുക്കാൻ രാജ്യത്തിന്റെ വിവിധ ഭാഗങ്ങളിൽ നിന്ന് പതിനാല് സ്ഥാനാർത്ഥികളെ ഷോർട്ട്‌ലിസ്റ്റ് ചെയ്തു. മുംബൈയിൽ നിന്നുള്ള മാനസി മൊഗേയാണ് "മിസ്സ് യൂണിവേഴ്‌സ് ഇന്ത്യയായി" കിരീടമണിഞ്ഞത്. പഞ്ചാബിൽ നിന്നുള്ള ഗുർലിൻ ഗ്രെവാളിനെ "മിസ്സ് ദീവ ഇന്റർനാഷണൽ" ആയി തിരഞ്ഞെടുത്തു. ഫരീദാബാദിൽ നിന്നുള്ള സൃഷ്ട്ടി റാണ "മിസ് ദിവാ ഏഷ്യ പസഫിക് വേൾഡ്" ആയും തിരഞ്ഞെടുക്കപ്പെട്ടു.
2019-ൽ ലിവ ഫ്ലൂയിഡ് ഫാഷൻ മിസ് ദിവാ മത്സരത്തിന്റെ സ്പോൺസർഷിപ്പ് അവകാശങ്ങൾ നേടി, അവരുടെ പിന്തുണയിൽ ആദ്യ പതിപ്പ് 2020-ൽ നടക്കും. 2019-ൽ ഒരു മത്സരവും നടക്കാത്തതിനാൽ, അന്താരാഷ്ട്ര മത്സരങ്ങൾക്കായി ഇന്ത്യൻ പ്രതിനിധികളെ മിസ് ഇന്ത്യ ഓർഗനൈസേഷൻ നിയമിച്ചു. മുൻ മിസ്സ് ദീവ പ്രതിനിധികളായ വാർത്തിക സിംഗ്, ഷെഫാലി സൂദ് എന്നിവരെ യഥാക്രമം മിസ്സ് യൂണിവേഴ്സ് 2019, മിസ് സുപ്രാനേഷണൽ 2019 എന്നിവയിൽ പങ്കെടുക്കാൻ തിരഞ്ഞെടുത്തു.
ഐറിഡെക്ടമി
ശസ്ത്രക്രിയയിലൂടെ, ഐറിസിന്റെ ചെറിയ ഭാഗം നീക്കം ചെയ്യുന്നതിനെ ആണ് ഐറിഡെക്ടമി അല്ലെങ്കിൽ സർജിക്കൽ ഐറിഡെക്ടമി എന്ന് വിളിക്കുന്നത്. ക്ലോസ്ഡ് ആംഗിൾ ഗ്ലോക്കോമ, ഐറിസ് മെലനോമ എന്നിവയുടെ ചികിത്സയിലാണ് ഈ ശസ്ത്രക്രിയ നടപടിക്രമം സാധാരണയായി നടത്തുന്നത്. തടസ്സങ്ങൾ ഒഴിവായി കണ്ണിനുള്ളിലെ ദ്രാവകമായ അക്വസ് ഹ്യൂമർ പിൻ അറയിൽ നിന്നും മുൻ അറയിലേക്ക് സുഗമമായി ഒഴുകുന്നതിന് ആണ് ഈ ശസ്ത്രക്രിയ പ്രധാനമായും ചെയ്യുന്നത്.
ആവശ്യമായ സന്ദർഭങ്ങൾ
സർജിക്കൽ ഐറിഡെക്ടമി സാധാരണയായി താഴെ സൂചിപ്പിച്ചിരിക്കുന്ന സന്ദർഭങ്ങളിൽ ആവശ്യമായി വരാറുണ്ട്:
പരാമർശങ്ങൾ
വർഗ്ഗം:നേത്ര ശസ്ത്രക്രിയ
ചെമ്പുള്ള്
ചെമ്പുള്ളിന്റെ ഇംഗ്ലീഷിലെ പേര് Oriental Hobby എന്നാണ്. ശാസ്ത്രീയ നാമം Falco severus .ലോകത്തിൽ ഏറ്റവും വേഗത്തിൽ പറക്കുന്ന പക്ഷിയാൺ്.
ഇര
പ്രാണികളാണ് പ്രധാന ഭക്ഷണം. ചിലപ്പോൾ ചെറു പക്ഷികളേയും ഭക്ഷണമാക്കാറുണ്ട്.
പ്രജനനം
മറ്റു പക്ഷികളുടെ മരത്തിലോ കെട്ടിടത്തിലൊ ആണ് ഇവ കൂടുവയ്ക്കുന്നത്. പശ്ചിമഘട്ടത്തിലെ പാറക്കേട്ടുകളിലും ഇവ കൂടൊരുക്കാറുണ്ട്. ജനുവരി മുതൽ ഏപ്രിൽ വരെയാണ് പ്രജനന കാലം. 3-4 മുട്ടകളിടും. 25-32 ദിവസങ്ങൾക്കൊണ്ട് മുട്ട വിരിയും.
വിവരണം
27-30 സെ.മീ നീളമുണ്ട്. അടിവശം ചെമ്പിച്ച നിറം. മുകളിൽ നീല കലർന്ന ചാര നിറം. മങ്ങിയ കഴുത്ത്. നീണ്ടു കൂർത്തചിറകുകളും നീണ്ട വാലും ഇവയ്ക്കുണ്ട്.
അഷ്ടാംഗസംഗ്രഹം
വാഗ്‌ഭടൻ രചിച്ച ഒരു ആയുർവേദ ഗ്രന്ഥമാണ് അഷ്ടാംഗസംഗ്രഹം. ഇതിൽ വിവിധങ്ങളായ ആയുർവേദ ചികിത്സാരീതികളെക്കുറിച്ച് പ്രതിപാദിക്കുന്നു. ആദ്ദേഹത്തിന്റെ തന്നെ അഷ്ടാംഗഹൃദയത്തിനൊപ്പം ഈ പുസ്തകത്തിനെയും ആയുർവേദത്തിന്റെ പ്രാമാണിക ഗ്രന്ഥങ്ങളായി കണക്കാക്കുന്നു. ഏഴാം നൂറ്റാണ്ടിലാണ് ഇതിന്റെ രചനാകാലമെന്ന് വിശ്വസിക്കുന്നു.
അഷ്ടാംഗസംഗ്രഹത്തിന്റെ കർത്താവ് വൃദ്ധവാഗ്ഭടനാണെന്നും അഷ്ടാംഗഹൃദയത്തിന്റെ കർത്താവാകട്ടെ അദ്ദേഹത്തിന്റെ കാലശേഷം ജീവിച്ചിരുന്ന മറ്റൊരു വാഗ്ഭടനാണെന്നും അഭിപ്രായമുണ്ട്. പക്ഷേ, സൂക്ഷ്മമായി പരിശോധിച്ചാൽ രണ്ടു ഗ്രന്ഥങ്ങളും ഒരാളുടേതെന്നു വിചാരിക്കാൻ സഹായകമായ തെളിവുകൾ സുലഭമാണ്.
വർഗ്ഗം:ആയുർവേദഗ്രന്ഥങ്ങൾ പൂർണ്ണമായും 30 അധ്യായങ്ങളുള്ള അഷ്ടാംഗഹൃദയത്തിലെ ആദ്യത്തെ ചാപ്റ്റർ ആയുഷ്‌കാമീയം എന്നതാണ്. "രാഗാദി രോഗാൻ സതതാനുശക്താ- നശേഷകായ പ്രസൃതാനശേഷാൻ ഔത്സുക്യമോഹാരതിതാൻ ജഖാന യോഅപൂർവ വൈദ്ധ്യായ നമോസ്തു തസ്മൈll" എപ്പോഴും തുടർന്നുകൊണ്ടിരിക്കുന്നവയും എല്ലാ ശരീരങ്ങളിലും ശരീരത്തിലെ എല്ലാ ഭാഗങ്ങളിലും മനസ്സിലും ശരീരത്തിലും വ്യാപിച്ചിരിക്കുന്ന വയും ഉല്‌ക്കണ്ഠ, മിഥ്യാ ജ്ഞാനം, അശ്രദ്ധ, ഇവയെ ഉണ്ടാക്കുന്നതുമായ രാഗാദികൾ ആകുന്ന രോഗങ്ങളെല്ലാം ഏതൊരാൾ ഹനിച്ചു ആ അപൂർവ വൈദ്യനെ നമസ്കാരം ഭവിക്കട്ടെ എന്നാണ് ഈ ശ്ലോകത്തിന്റെ അർത്ഥം.
1. ആയുഷ്കാമീയം 2. ദിനചര്യ 3. ഋതുചര്യ 4. രോഗാനുൽപാദനീയം 5. ദ്രവദ്രവ്യ വിജ്ഞാനീയം 6. അന്നസ്വരൂപവിജ്ഞാനീയം 7. അന്നസംരക്ഷണീയം 8. മാത്രാശീതീയം 9. ദ്രവ്യാദി വിജ്ഞാനീയം 10. രസഭേദീയം 11. ദോഷാദിവിജ്ഞാനീയം 12. ദോഷഭേദീയം 13. ദോഷോപക്രമണീയം 14. ദ്വിവിധോപക്രമണീയം 15. ദോഷനാദിഗണ സംഗ്രഹണീയം 16. സ്നേഹവിധി 17. സ്വേദവിധി 18. വമനവിരേചനവിധി 19. വസ്തിവിധി 20. നസ്യവിധി 21. ധൂമപാനവിധി 22. ഗണ്ഡുഷാദി വിധി 23. ആശ്ചോദനാഞ്ജനവിധി 24. തർപ്പണപുടപാകവിധി 25. യന്ത്രവിധി 26. ശസ്ത്രവിധി 27. സിരാവ്യധവിധി 28. ശല്യാഹരണാവിധി 29. ശസ്ത്രകർമവിധി 30. ക്ഷാരാഗ്നികർമവിധി
ഇവയാണ് അഷ്ടാംഗ ഹൃദയത്തിലെ അദ്ധ്യായങ്ങൾ
പണ്ഡരീ ഭായ്
സിനിമകൾ
വർഗ്ഗം:കന്നഡചലച്ചിത്ര നടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:1928-ൽ ജനിച്ചവർ വർഗ്ഗം:സെപ്റ്റംബർ 18-ന് ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:ജനുവരി 29-ന് മരിച്ചവർ
മോണിക്ക ബിർവിൻയോ
ഒരു ഉഗാണ്ടൻ നടിയും ടെലിവിഷൻ വ്യക്തിത്വവുമാണ് മോണിക്ക ജേക്കബ്സ് ബിർവിനിയോ (ജനനം: 4 ജൂൺ 1990). ഒരു അഭിനേത്രിയായി തന്റെ കരിയർ ആരംഭിച്ച അവർ അംഗീകാരമില്ലാത്ത വേഷങ്ങളിൽ തുടങ്ങി ഇമ്പബാസി, ദി പാർഡൻ, ഐറിൻ കുലാബാക്കോയുടെ ബ്യൂട്ടി ടു ആഷസ്, NBS ഹിറ്റ് പരമ്പര ബികോസ് ഓഫ് യു, 5@ഹോം, ദി ഹോണറബിൾസ് എന്നിവയിലെ ആവർത്തിച്ചുള്ള വേഷങ്ങളിലേക്ക് നീങ്ങി.
കരിയർ
2012 മാർച്ചിൽ, മോണിക്ക ബിർവിനിയോ, ഐറിൻ അസംപ്ട, ജേക്കബ് എൻസാലി എന്നിവർ മൂവി ഡൈജസ്റ്റ് ഷോയുടെ ആദ്യ സീസണിന്റെ സഹ-ആതിഥേയരായി സ്ഥിരീകരിച്ചു. അവർ ഇപ്പോൾ ഉസാമ മുക്വായയുമായി രണ്ടാം സീസൺ അവതരിപ്പിക്കുന്നു. ജോയൽ കരേകേസിയുടെ ഇംബബാസി, മുഹോസയായി ദി പാർഡൻ എന്നീ ചിത്രത്തിലുമാണ് മോണിക്ക ഈയിടെ അഭിനയിച്ചത്.
പുറംകണ്ണികൾ
വർഗ്ഗം:ഉഗാണ്ടൻ ചലച്ചിത്ര നടിമാർ വർഗ്ഗം:1990-ൽ ജനിച്ചവർ
ഗൗൺസ്‌വാല, കപുർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഗൗൺസ്‌വാല, കപുർത്തല. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഗൗൺസ്‌വാല, കപുർത്തല സ്ഥിതിചെയ്യുന്നത്. ഗൗൺസ്‌വാല, കപുർത്തല വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഗൗൺസ്‌വാല, കപുർത്തല ൽ 7 വീടുകൾ ഉണ്ട്. ആകെ ജനസംഖ്യ 32 ആണ്. ഇതിൽ 13 പുരുഷന്മാരും 19 സ്ത്രീകളും ഉൾപ്പെടുന്നു. ഗൗൺസ്‌വാല, കപുർത്തല ലെ സാക്ഷരതാ നിരക്ക് 62.5 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഗൗൺസ്‌വാല, കപുർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 7 ആണ്. ഇത് ഗൗൺസ്‌വാല, കപുർത്തല ലെ ആകെ ജനസംഖ്യയുടെ 21.88 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 8 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 8 പുരുഷന്മാരും 0 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 100 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 50 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഗൗൺസ്‌വാല, കപുർത്തല ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
നോ പ്ലേസ് ലൈക്ക് ഹോം
നോ പ്ലേസ് ലൈക്ക് ഹോം, മേരി ഹിഗ്ഗിൻസ് ക്ലാർക്ക് എഴുതിയതും 2005 ൽ പ്രസിദ്ധീകരിച്ചതുമായ ഒരു ത്രില്ലർ നോവലാണ്.
കഥാഗതി
ഈ നോവലിലെ കഥ ആരംഭിക്കുന്നത് 10 വയസു പ്രായമുള്ള ലിസ ബാർട്ടൻ എന്ന ബാലിക അബദ്ധത്തിൽ തൻറെ മാതാവിനെ വെടിവച്ചു കൊല്ലുകയും രണ്ടാനച്ഛനായ ടെഡിനെ വെടിവച്ചു പരിക്കേൽപ്പിക്കുകയും ചെയ്യുന്നു. അവൾ കുറ്റവിമുക്തയാക്കപ്പെടുകയും അകന്ന ബന്ധക്കൾ അവളെ പിന്നീട്  ദത്തെടുക്കുകയും ചെയ്യുന്നു.
ഇരുപത്തിരണ്ടു വർഷങ്ങൾക്കുശേഷം ലിസ അവളുടെ ഭൂതകാലത്തെ കുഴിച്ചുമൂടാൻ തീരുമാനിക്കുകയും പേര് സെലിയ ഫോസ്റ്റർ എന്നാക്കി മാറ്റുകയും ആദ്യഭർത്താവായ ലാറിയുടെ മരണശേഷം അലക്സ് നൊളാൻ എന്നയാളെ വിവാഹം കഴിക്കുകയും ചെയ്യുന്നു. സെലിയയുടെ കഴിഞ്ഞ കാലത്തെക്കുറിച്ച് അറിവില്ലാതെയിരുന്ന അലക്സ് അവളുടെ ജന്മദിനത്തിന് അത്ഭുതപ്പെടുത്തുന്ന ഒരു സമ്മാനം നല്കുവാൻ തീരുമാനിക്കുന്നു. ഈ സമ്മാനം അയൽപട്ടണമായ മെൻധാമിൽ സ്ഥിതി ചെയ്തിരുന്ന അവളുടെതന്നെ മാതാപിതാക്കളുടെ വീടിൻറെ താക്കോലായിരുന്നു. അലക്സ്, സെലിയ, നാലുവയസുകാരനായ പുത്രൻ ജാക്ക് എന്നിവർ ഈ വീട്ടിലേയ്ക്കു താമസം മാറ്റുന്നു. അലക്സ് എങ്ങനെ പ്രതികരിക്കുമെന്നു തീർച്ചയില്ലാതിരുന്ന സെലിയ, ഈ രഹസ്യം അയാളിൽനിന്നു മറച്ചുവയ്ക്കുവാൻ തീരുമാനിക്കുന്നു. അവളുടെ അമ്മ മരണമടഞ്ഞ ആ രാത്രിയിലെ പഴയകാര്യങ്ങൾ ഒരു ഫ്ലാഷ്ബാക്കിലെന്നവണ്ണം അവളുടെ മനസ്സിലൂടെ കടന്നു പോയി. എന്താണ് യഥാർത്ഥത്തിൽ സംഭവിച്ചതെന്ന് അവൾക്കു കൂടുതൽ മനസ്സിലാക്കണമെന്നു തോന്നുകയും അവളുടെ അമ്മ മരണമടയുന്നതിന് ഏകദേശം ഒരു വർഷം മുമ്പ് തൻറെ പിതാവ് അപകടത്തിൽ മരണമടഞ്ഞ സാഹചര്യത്തെക്കുറിച്ച് അവൾ വിവേകത്തോടെ അന്വേഷണം നടത്തി. അതിനിടെ പട്ടണത്തിലെ പഴയ ആളുകളിൽ കുറച്ചുപേർ ഒന്നൊന്നായി കൊല്ലപ്പെടുകയും തെളിവുകൾ സെലിയയ്ക്ക് എതിരാവുകയും ചെയ്യുന്നു. കൊലപാതകിയുടെ വ്യക്തിത്വം പിന്തുടരാൻ ശ്രമിക്കുന്ന വേളയിൽ സെലിയക്ക് അപകടഭീഷണി നേരിടേണ്ടി വരുന്നതാണ് കഥാസന്ദർഭം.
അവലംബം
വർഗ്ഗം:അമേരിക്കൻ നോവലുകൾ
ഗാല ദാലി
കവി പോൾ എല്വാർഡിന്റെ  റഷ്യൻ ഭാര്യയും പിന്നീട് സാൽവദോർ ദാലിയുടെ ഭാര്യയുമായിരുന്നു ഗാല ദാലി (ഓഗസ്റ്റ് 26, 1894 - ജൂൺ 10, 1982). സാധാരണയായി ഗാല എന്നറിയപ്പെട്ടിരുന്നു. എലീന ഇവാനോവ്ന ഡൈക്കോനോവ എന്നായിരുന്നു ആദ്യ പേര്. സർറിയലിസവുമായി ബന്ധപ്പെട്ട പ്രധാന പേരുകളിലൊന്നാണ്. അനേകം എഴുത്തുകാരെയും കലാകാരന്മാരെയും പ്രചോദിപ്പിച്ചു.
ആദ്യകാലങ്ങളിൽ
എലീന ഇവാൻനോവ്ന ഡൈക്കോനോവ എന്നായിരുന്നു ഗാലയുടെ പേര്. ബുദ്ധിജീവികളുടെയും കലാകാരന്മാരുടെയും കുടുംബത്തിലായിരുന്നു ജനനം. കവയിത്രി മരീനസ്വതേവ ബാല്യകാല സുഹൃത്തായിരുന്നു. 1915-ൽ അധ്യാപകവൃത്തിയിൽ പ്രവേശിച്ചു. മോസ്കോയിലായിരുന്നു താമസം.
വിവാഹം
1912 ൽ ക്ഷയരോഗ ചികിത്സയ്ക്കായി സ്വിറ്റ്സർലണ്ടിലെ ദാവോസിനു സമീപം ക്ലോവഡിലെ ഒരു ആശുപത്രിയിൽ പ്രവേശിപ്പിച്ചു. സ്വിറ്റ്സർലൻഡിലായിരിക്കുമ്പോൾ അവർ കവി പോൾ എല്വാർഡിനെ കണ്ടുമുട്ടി, കവിയുമായി തീവ്ര പ്രണയത്തിലായി. 1916-ൽ ഒന്നാം ലോകമഹായുദ്ധസമയത്ത് പോളിനോടൊത്ത് ചേരാനായി റഷ്യയിൽനിന്ന് പാരീസിലേക്ക് പോയി. ഒരു വർഷത്തിനുശേഷം അവർ വിവാഹിതരായി. അവരുടെ മകൾ സെസ്സൈൽ 1918 ൽ ജനിച്ചു. മാതൃത്വത്തെ വെറുത്ത ഗാല കുഞ്ഞിനെ തീരെയും ശ്രദ്ധിച്ചില്ല. പോൾ എല്വാർഡുമൊത്ത് സർറിയലിസം കലാ മുന്നേറ്റത്തിന്റെ ഭാഗമായി. എൽവാർഡ്, ലൂയിസ് അരഗോൺ, മാക്സ് ഏൺസ്റ്റ്, ആന്ദ്രെ ബ്രെമെൻറ് തുടങ്ങി പല കലാകാരന്മാർക്കും പ്രചോദനമായി. എല്വാർഡുമൊത്ത് ഗാല, ഏണസ്റ്റ് എന്നിവർ മൂന്നു വർഷത്തോളം 1924 മുതൽ 1927 വരെ ഒരു മീനീസ് ട്രോയിയിൽ ഒരുമിച്ച് കഴിഞ്ഞു. 1929 ആഗസ്ത് ആദ്യം  എല്വാർഡും ഗാലയും സ്പെയിനിൽ യുവാവായ  യുവാവായ സർറിയലിസ്റ്റ് ചിത്രകാരൻ ദാലിയെ സന്ദർശിച്ചിരുന്നു. തമ്മിൽ പത്തു വയസ്സിന്റെ വ്യത്യാസം ഉണ്ടായിരുന്നെങ്കിലും ദാലിയും ഗാലയും വളരെ പെട്ടെന്നു തന്നെ പരസ്പരം ആർഷിക്കപ്പെടുകയും പ്രണയത്തിലാവുകയും ചെയ്തു. ഗാലയുമായി അകന്നതിനു ശേഷവും ഗാലയും എല്വാർഡും സൗഹൃദത്തിലായിരുന്നു.
ദാലിയുമായുള്ള വിവാഹം
1929 മുതൽ ഒരുമിച്ചു ജീവിക്കാനാരംഭിച്ചെങ്കിലും, 1934 ൽ ഡാലിയും ഗാലയും ഒരു സിവിൽ ചടങ്ങിൽ വിവാഹിതരായി. 1958-ൽ ഒരു കത്തോലിക്കാ ചടങ്ങിൽ മാൻട്രേചിക് എന്ന സ്ഥലത്തെ പൈറിനീസ് കുഗ്രാമത്തിൽ അവർ പുനർവിവാഹം ചെയ്തു. ഡാലിയുടെ പ്രണയഭാജനമായി മാറിയ ഗാല, അദ്ദേഹത്തിന്റെ നിരവധി സൃഷ്ടികളിൽ പ്രത്യക്ഷപ്പെട്ടു. ദാലിയുടെ നിത്യ പ്രചോദനമായിരുന്നു ഗാല. 1930-കളുടെ തുടക്കത്തിലെ രചനകളിൽ ദാലി ഒപ്പിട്ടിരുന്നത് "നിന്റെ രക്തം കൊണ്ടാണല്ലോ ഗാല ഞാൻ ചിത്രം വരയുന്നത് എന്നായിരുന്നു".
മരണം
ജൂൺ 10, 1982 ന് ഗാല, ദാലി വാങ്ങിക്കൊടുത്ത പ്യൂബോൽ കോട്ടയിൽ മരണമടഞ്ഞു.
പുറത്തേക്കുള്ള കണ്ണികൾ
വർഗ്ഗം:1894-ൽ ജനിച്ചവർ വർഗ്ഗം:1982-ൽ മരിച്ചവർ വർഗ്ഗം:സാൽവദോർ ദാലി വർഗ്ഗം:സർറിയലിസം
ഡെനിസ് അബെർലെ
'''ഡെനിസ് ആർ. അബെർലെ''' (Denise Aberle) ഒരു അമേരിക്കൻ റേഡിയോളജിസ്റ്റും ഓങ്കോളജിസ്റ്റുമാണ്. യു‌സി‌എൽ‌എയിലെ ഡേവിഡ് ഗെഫെൻ സ്കൂൾ ഓഫ് മെഡിസിനിൽ റേഡിയോളജി പ്രൊഫസറായും യു‌സി‌എൽ‌എ ഹെൻ‌റി സാമുവേലി സ്‌കൂൾ ഓഫ് എഞ്ചിനീയറിംഗ് ആൻഡ് അപ്ലൈഡ് സയൻസിലെ ബയോ എഞ്ചിനീയറിംഗ് പ്രൊഫസറായും അബെർലെ നാഷണൽ അക്കാദമി ഓഫ് മെഡിസിൻ അംഗമായും അമേരിക്കൻ ഇൻസ്റ്റിറ്റ്യൂട്ട് ഫോർ മെഡിക്കൽ ആൻഡ് ബയോളജിക്കൽ എഞ്ചിനീയറിംഗ് ഫെല്ലോ ആയും അവർ തിരഞ്ഞെടുക്കപ്പെട്ടു.
ആദ്യകാല ജീവിതവും വിദ്യാഭ്യാസവും
അബെർലെ യൂണിവേഴ്സിറ്റി ഓഫ് കൻസാസ് സ്കൂൾ ഓഫ് മെഡിസിനിൽ നിന്ന് വൈദ്യശാസ്ത്ര ബിരുദം പൂർത്തിയാക്കിയ അബെർലെ, സാൻ ഫ്രാൻസിസ്കോയിലെ കാലിഫോർണിയ യൂണിവേഴ്സിറ്റിയിൽ ഫെലോഷിപ്പ് പൂർത്തിയാക്കി.
കരിയർ
റെസിഡൻസിയും ഫെലോഷിപ്പും പൂർത്തിയാക്കിയ ശേഷം, യു‌സി‌എൽ‌എയിലെ ഡേവിഡ് ഗെഫെൻ സ്കൂൾ ഓഫ് മെഡിസിനിൽ അബെർലെ ഫാക്കൽറ്റിയിൽ ചേർന്നു. അവിടെ ജോലി ചെയ്യുമ്പോൾ, 2011-ൽ നാഷണൽ ലംഗ് സ്‌ക്രീനിംഗ് ട്രയൽ (NLST) നയിക്കാനും അവർ തിരഞ്ഞെടുക്കപ്പെട്ടു. ഉയർന്ന അപകടസാധ്യതയുള്ള രോഗികൾക്ക് സിടി സ്കാനുകൾ നൽകുന്നത് അവരുടെ ജീവൻ രക്ഷിച്ചതായി അവരുടെ ഗവേഷണ സംഘം കണ്ടെത്തിയടോടെ, ഇത് മൂത്രാശയ അർബുദത്തെ അതിജീവിക്കുന്നവർക്ക് സിടി സ്കാനുകൾക്ക് കൂടുതൽ പിന്തുണ നൽകുന്നതിന് പ്രേരിപ്പിച്ചു. 2013-ൽ NLST എന്ന ആദ്യ വാർഷിക സ്ക്രീനിംഗ് പരീക്ഷകൾ പ്രസിദ്ധീകരിച്ചുകൊണ്ട് അവർ ഇത് തുടർന്നു, കുറഞ്ഞ ഡോസ് സിടി സ്കാനുകൾക്ക് നെഞ്ച് എക്സ്-റേയേക്കാൾ വേഗത്തിൽ ശ്വാസകോശ അർബുദം പ്രാരംഭ ഘട്ടത്തിൽ കണ്ടെത്താനാകുമെന്ന് കാണിക്കുന്നു. എൻ‌എൽ‌എസ്‌ടിയുമായുള്ള അവരുടെ പ്രവർത്തനത്തിനുള്ള അംഗീകാരമായി, ക്ലിനിക്കൽ റിസർച്ച് ഫോറത്തിന്റെ 2014 ലെ ക്ലിനിക്കൽ റിസർച്ച് അച്ചീവ്‌മെന്റ് അവാർഡ് അവർക്ക് ലഭിച്ചു.
യു‌സി‌എൽ‌എയിലെ ഡേവിഡ് ഗെഫെൻ സ്കൂൾ ഓഫ് മെഡിസിനിൽ റേഡിയോളജി പ്രൊഫസറും യു‌സി‌എൽ‌എ ഹെൻ‌റി സാമുവേലി സ്കൂൾ ഓഫ് എഞ്ചിനീയറിംഗ് ആൻഡ് അപ്ലൈഡ് സയൻസിലെ ബയോ എഞ്ചിനീയറിംഗ് പ്രൊഫസറുമായ അബെർലെ, ശ്വാസകോശ അർബുദം ഉള്ളവർക്ക് വേണ്ടി ലിക്വിഡ് ബയോപ്‌സി ടൂളുകൾ വികസിപ്പിക്കുന്നതിനുള്ള ഒരു പ്രോജക്റ്റിന്റെ പ്രധാന അന്വേഷകയായിരുന്നു. അവളുടെ പ്രവർത്തനത്തിനുള്ള അംഗീകാരമായി, അമേരിക്കൻ ഇൻസ്റ്റിറ്റ്യൂട്ട് ഫോർ മെഡിക്കൽ ആൻഡ് ബയോളജിക്കൽ എഞ്ചിനീയറിംഗിന്റെ ഫെലോ ആയി തിരഞ്ഞെടുക്കപ്പെട്ടു.
2019-ൽ, നാഷണൽ കാൻസർ ഇൻസ്റ്റിറ്റ്യൂട്ട് സ്പോൺസർ ചെയ്ത നാഷണൽ ലംഗ് സ്ക്രീനിംഗ് ട്രയലിൽ അമേരിക്കൻ കോളേജ് ഓഫ് റേഡിയോളജി ഇമേജിംഗ് നെറ്റ്‌വർക്കിനെ നയിച്ചതിന് നാഷണൽ അക്കാദമി ഓഫ് മെഡിസിൻ അംഗമായി അബെർലെ തിരഞ്ഞെടുക്കപ്പെട്ടു, ഇതിൽ കുറഞ്ഞ ഡോസ് സിടി സ്ക്രീനിംഗ് ശ്വാസകോശത്തിൽ നിന്നുള്ള മരണനിരക്ക് കുറയ്ക്കുന്നതായി കാണിച്ചു. നെഞ്ചിലെ റേഡിയോഗ്രാഫിക് സ്ക്രീനിംഗുമായി താരതമ്യപ്പെടുത്തുമ്പോൾ കാൻസർ 20% വർദ്ധിച്ചു. "ശ്വാസകോശ അർബുദം അല്ലെങ്കിൽ മറ്റ് തൊറാസിക് മാരകരോഗങ്ങൾ തടയുന്നതിന് ആജീവനാന്ത സംഭാവനകൾ" നൽകിയതിന് അവർക്ക് ഇന്റർനാഷണൽ അസോസിയേഷൻ ഫോർ ദി സ്റ്റഡി ഓഫ് ലംഗ് ക്യാൻസറിന്റെ ജോസഫ് ഡബ്ല്യു. കല്ലൻ പ്രിവൻഷൻ/ഏർലി ഡിറ്റക്ഷൻ അവാർഡും ലഭിച്ചു.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ
ഹുസേനി
കർണ്ണാടക സംഗീതത്തിലെ ഇരുപത്തിരണ്ടാം മേളകർത്താരാഗമായ ഖരഹരപ്രിയയുടെ ജന്യരാഗമാണ് ഹുസേനി. കഥകളി സംഗീതത്തിൽ ഈ രാഗം ഉശേനി എന്ന പേരിൽ പ്രചാരം നേടിയിട്ടുണ്ട്. സ്നേഹം, വാത്സല്യം, ദീനാനുകമ്പ തുടങ്ങി വിവിധഭാവങ്ങൾ പ്രകാശിപ്പിക്കാൻ ഈ രാഗം ഉപയോഗിയ്ക്കുന്നു. ഉത്തരാസ്വയംവരം ആട്ടക്കഥയിലെ വല്ലഭ, ശൃണു വചനം എന്നു തുടങ്ങുന്ന പദം ഹുസേനി രാഗത്തിൽ ചിട്ടപ്പെടുത്തിയതാണ്.
ആരോഹണം
സരിഗമപനിധനിസ
അവരോഹണം
സനിധപമഗരിസ
പ്രശസ്തമായ ചില കൃതികൾ
എന്തു ചെയ്യാവൂ സഖി എന്ന സ്വാതി തിരുനാളിന്റെ പദം ഈ രാഗത്തിൽ ചിട്ടപ്പെടുത്തിയതാണ്.
പുറത്തേക്കുള്ള കണ്ണികൾ
വർഗ്ഗം:കർണ്ണാടകസംഗീതം
അലവിൽ
കണ്ണൂർ ജില്ലയിലെ ചിറക്കൽ പഞ്ചായത്തിൽ സ്ഥിതി ചെയ്യുന്ന ഒരു പ്രദേശമാണ്  അലവിൽ. കണ്ണൂരിൽ നിന്നും നാല് കിലോമീറ്റർ അകലെ അഴീക്കൽ റൂട്ടിലാണ് ഈ പ്രദേശം
അവലംബം
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
രാമിസെട്ടി മുരളി
ഒരു ഇന്ത്യൻ സാമൂഹിക പ്രവർത്തകനും ആക്ടിവിസ്റ്റുമാണ് രാമിസെട്ടി മുരളി (ജനനം 30 ജൂലൈ 1963) ജലം, കൃഷി, ബാലവേല ഉന്മൂലനം, ആരോഗ്യം, പോഷകാഹാരം, മാലിന്യ സംസ്കരണം എന്നിവ ഉൾപ്പെടുന്ന പരിസ്ഥിതി, സിവിൽ സൊസൈറ്റി സംരംഭങ്ങളിൽ ഏർപ്പെട്ടിരിക്കുന്നു. ദക്ഷിണേഷ്യൻ രാജ്യങ്ങളിലെ പ്രാദേശിക ജലാശയമായ സൗത്ത് ഏഷ്യയിലെ ശുദ്ധജല പ്രവർത്തന ശൃംഖലയുടെ (FANSA) തലവനാണ് മുരളി. സെക്കന്തരാബാദ് ആസ്ഥാനമായുള്ള മോഡേൺ ആർക്കിടെക്‌ട്‌സ് ഫോർ റൂറൽ ഇന്ത്യ (MARI) യുടെ സ്ഥാപക-ഡയറക്‌ടറും കൂടിയാണ്.
മുരളിയുടെ നവീകരണ സംരംഭങ്ങൾ പലർക്കും ആവേശം പകർന്നു. മെച്ചപ്പെട്ട ലോകത്തെക്കുറിച്ചുള്ള തന്റെ ദർശനങ്ങളെ യാഥാർത്ഥ്യത്തിലേക്ക് വരയ്ക്കാൻ കഴിയുന്നവരിൽ മുരളിയും ഉൾപ്പെടുന്നുവെന്ന് BRINQ-ലെ പാട്രിക് ഡോണഹ്യൂ എഴുതി. 2011-ൽ, ജലസ്രോതസ്സുകളുടെ ഭീഷണിയെക്കുറിച്ച് ഇംഗ്ലണ്ടിൽ ബറോണസ് കിന്നോക്ക് അധ്യക്ഷനായ ഒരു സർവകക്ഷി പാർലമെന്ററി ഗ്രൂപ്പിൽ മുരളി സംസാരിച്ചു. ഗ്രാമവികസനമാണ് മുരളിയുടെ താൽപ്പര്യങ്ങളുടെ പ്രധാന ശ്രദ്ധാകേന്ദ്രം, കഴിഞ്ഞ ഏതാനും പതിറ്റാണ്ടുകളായി കമ്മ്യൂണിറ്റി പരിപാടികളിൽ സജീവമായി പങ്കെടുക്കുന്നു. ഭരണകൂടത്തിനെതിരായ ബലപ്രയോഗത്തിലൂടെ ദുരിതമനുഭവിക്കുന്ന ജനങ്ങളെ ലഘൂകരിക്കാൻ നക്‌സലിസം ശ്രമിച്ചപ്പോൾ, പങ്കാളിത്ത മാനേജ്‌മെന്റിലൂടെയുള്ള മുരളിയുടെ സമീപനം വാറങ്കൽ ഗ്രാമപ്രദേശങ്ങളിൽ സ്‌കൂളുകൾ സ്ഥാപിക്കാൻ സഹായിച്ചത് സംസ്ഥാന വിദ്യാഭ്യാസ ഉദ്യോഗസ്ഥരെ ചൊടിപ്പിച്ചു.
അവലംബം
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ വർഗ്ഗം:1963-ൽ ജനിച്ചവർ
മൊഹമ്മദ് റാക്കിബ്
കേരള ബ്ലാസ്റ്റേഴ്സ് കളിക്കാരനായ ഒരു ഇന്ത്യൻ ഫുട്ബാളർ ആണ് മൊഹമ്മദ് റാക്കിബ്. 2000 മെയ് 14നു മണിപ്പൂരിൽ ജനിച്ചു. ആൾ ഇന്ത്യ ഫുട്ബാൾ ഫെഡറേഷൻ അക്കദമിയിൽ പഠിച്ചു. ഇന്ത്യൻ ആരോസ്, 17 വയസ്സിനുതാഴെയുള്ളവരുടെ ഇന്ത്യൻ ടീം എന്നിവയിൽ അംഗമായി. ഇപ്പോൾ കേരള ബ്ലാസ്റ്റേഴ്സ് കളിക്കാരനാണ്.
കേരള ബ്ലാസ്റ്റേഴ്സ്
Rakip represents Kerala Blasters in the ongoing 2018–19 Indian Super League season. He played their first 5 matches.
External sources
വർഗ്ഗം:കേരള ബ്ലാസ്റ്റേഴ്സ് ഫുട്ബോൾ കളിക്കാർ വർഗ്ഗം:മേയ് 14-ന് ജനിച്ചവർ വർഗ്ഗം:2000-ൽ ജനിച്ചവർ
ലഗ്ഗാർ പുള്ള്
ലഗ്ഗാർ പുള്ളിന് ഇംഗ്ലീഷില് Laggar Falcon എന്നു പേര്. ശാസ്ത്രീയ നാമം Falco jugger എന്നുമാണ് ഇന്ത്യൻ ഉപഭൂഖണ്ഡത്തിൽ ഇറാൻ തൊട്ട് [അഫ്ഘാനിസ്ഥാൻ ]], പാകിസ്താൻ, ഭാരതം, നേപ്പാൾ , ഭൂട്ടാൻ , ബംഗ്ലാദേശ്, മ്യാന്മാർ  എന്നിവിടങ്ങളിൽ കാണുന്നു.
പ്രശാന്ത് (നടൻ)
ഒരു ഇന്ത്യൻ ചലച്ചിത്ര അഭിനേതാവാണ് പ്രശാന്ത്. പ്രധാനമായും തമിഴ് ചലച്ചിത്ര മേഖലയിൽ പ്രവർത്തിക്കുന്ന പ്രശാന്ത്, മലയാളം, ഹിന്ദി ചലച്ചിത്രങ്ങളിലും അഭിനയിച്ചിട്ടുണ്ട്. തമിഴ് ചലച്ചിത്ര സംവിധായകനും നിർമ്മാതാവുമായ ത്യാഗരാജന്റെ മകനാണ്. 17-ാം വയസ്സിൽ രാധാ ഭാരതി സംവിധാനം ചെയ്ത വൈഗസി പൊറന്താച്ച് എന്ന തമിഴ് ചലച്ചിത്രത്തിലാണ് ആദ്യമായി അഭിനയിച്ചത്. കൂടാതെ 1990-കളിൽ പുറത്തിറങ്ങിയ ബാലു മഹേന്ദ്ര സംവിധാനം ചെയ്ത വണ്ണ വണ്ണ പൂക്കൾ (1992), ആർ.കെ. ശെൽവമണി സംവിധാനം ചെയ്ത ചെമ്പരത്തി (1992), മണിരത്നം സംവിധാനം ചെയ്ത തിരുടാ തിരുടാ (1993) എന്നീ ചലച്ചിത്രങ്ങളിലും അഭിനയിച്ചിട്ടുണ്ട്.
എസ്. ഷങ്കർ സംവിധാനം ചെയ്ത ജീൻസ് (1998) എന്ന ചലച്ചിത്രം പുറത്തിറങ്ങിയതിനു ശേഷമാണ് പ്രശാന്ത് തമിഴ് ചലച്ചിത്രരംഗത്ത് ശ്രദ്ധിക്കപ്പെട്ടത്. ഈ ചിത്രം പുറങ്ങിയതിനു ശേഷം 1990-കളുടെ അവസാനത്തിൽ കണ്ണെതിരേ തോന്റിനാൾ (1998), കാതൽ കവിതൈ (1998), ജോഡി (1999) എന്നീ ചലച്ചിത്രങ്ങളിലും അഭിനയിച്ചിരുന്നു. ചെന്നൈയിലെ ടി. നഗറിൽ സ്ഥിതി ചെയ്യുന്ന പനഗർ പാർക്കിൽ പ്രശാന്തിന് ഒരു ജൂവലറി സ്വന്തമായുണ്ട്.
ആദ്യകാലം
1990-ൽ പുറത്തിറങ്ങിയ വൈഗസി പൊറന്താച്ച് എന്ന ചലച്ചിത്രത്തിലൂടെയാണ് തമിഴ് ചലച്ചിത്രരംഗത്തേക്ക് പ്രശാന്ത് എത്തുന്നത്. ഈ ചലച്ചിത്രത്തെത്തുടർന്ന് എം.ടി. വാസുദേവൻ നായർ തിരക്കഥയെഴുതിയ മലയാള ചലച്ചിത്രമായ പെരുന്തച്ചനിലും പ്രധാന കഥാപാത്രത്തെ അവതരിപ്പിച്ചു. പെരുന്തച്ചന്റെ മകനായാണ് ഈ ചിത്രത്തിൽ പ്രശാന്ത് അഭിനയിച്ചത്. കൂടാതെ ദിൽ എന്ന ബോളിവുഡ് ചലച്ചിത്രത്തിന്റെ തമിഴ് റീമേക്കായ തോലി മുദ്ധു എന്ന ചലച്ചിത്രത്തിലും അഭിനയിച്ചിരുന്നു. ദിവ്യ ഭാരതിയായിരുന്നു ഈ ചലച്ചിത്രത്തിന്റെ മറ്റൊരു കഥാപാത്രത്തെ അവതരിപ്പിച്ചത്.
1990-കളുടെ അവസാനത്തോടെ ശ്രദ്ധിക്കപ്പെട്ട പ്രശാന്ത്, ലോകത്ത് പലയിടങ്ങളിലായി പ്രശാന്ത് സ്റ്റാർ നൈറ്റ് എന്ന പേരിൽ സ്റ്റേജ് പരിപാടികളും അവതരിപ്പിച്ചിരുന്നു. മറ്റ് ഹാസ്യനടന്മാരെയും നടിമാരെയും ഉൾപ്പെടുത്തിയായിരുന്നു ഈ പരിപാടി. സിംഗപ്പൂരിലും ലണ്ടനിലെ വെംബ്ലി അരീനയിലും ഈ പരിപാടി അവതരിപ്പിച്ചിരുന്നു.
2000-ൽ ഗുഡ് ലക്ക്, അപ്പു, പാർത്തേൻ രസിത്തേൻ എന്നീ ചലച്ചിത്രങ്ങളിൽ അഭിനയിച്ചു. ഇതേ വർഷം കമൽ സംവിധാനം ചെയ്ത മലയാളചലച്ചിത്രം നിറത്തിന്റെ തമിഴ് റീമേക്കായ പിരിയാത വരം വേണ്ടും എന്ന ചലച്ചിത്രത്തിന്റെ ചിത്രീകരണം ആരംഭിച്ചിരുന്നു. എന്നാൽ 2001-ലാണ് ഈ ചിത്രം പുറത്തിറങ്ങിയത്. ചോക‌്ലേറ്റ് എന്ന ചലച്ചിത്രവും ചിത്രീകരണം പൂർത്തിയായ ശേഷം താമസിച്ചാണ് പുറത്തിറങ്ങിയത്. സംവിധായകൻ ഹരിയുടെ ആദ്യ ചലച്ചിത്രമായ "തമിഴ്"ലും അഭിനയിച്ചിരുന്നു.
2003-2011
2000-ങ്ങളുടെ മധ്യത്തിൽ പ്രശാന്തിനെ കേന്ദ്രകഥാപാത്രമാക്കിക്കൊണ്ടുള്ള പല ചിത്രങ്ങളും നിർമ്മാണം ആരംഭിച്ചെങ്കിലും അവയിൽ പലതും ഉപേക്ഷിക്കുകയുണ്ടായി. 2004 സെപ്റ്റംബറിൽ ത്യാഗരാജൻ, ഹിന്ദി ചലച്ചിത്രം കാക്കിയുടെ റീമേക്കായി പോലീസ് എന്ന പേരിൽ ചിത്രം നിർമ്മിക്കുമെന്ന് പ്രഖ്യാപിച്ചിരുന്നു. എന്നാൽ വലിയ സ്കെയിൽ കാരണം ഈ ചിത്രം ഉപേക്ഷിക്കേണ്ടി വന്നു. 2004 ഒക്ടോബറിൽ സുസി ഗണേശന്റെ സക്കരൈ എന്ന ചിത്രത്തിൽ അഭിനയിക്കാൻ തീരുമാനിച്ചിരുന്നുവെങ്കിലും അതും ഉപേക്ഷിക്കപ്പെട്ടു. 2005 ഡിസംബറിൽ പ്രശാന്ത്, ആർ.കെ. ശെൽവണിയുടെ പുലൻ വിസാരണൈ 2 എന്ന ചലച്ചിത്രത്തിൽ അഭിനയിക്കാൻ ആരംഭിച്ചു. 1990-ൽ പുറത്തിറങ്ങിയ ആർ.കെ. ശെൽവമണിയുടെ തന്നെ ചലച്ചിത്രത്തിന്റെ രണ്ടാം ഭാഗമായിരുന്നു ഇത്. ഈ ചിത്രത്തിലെ ഗാനങ്ങൾ 2006 ൽ പുറത്തിറക്കുകയുണ്ടായി. എന്നാൽ നിർമ്മാതാവിന്റെ സാമ്പത്തിക പ്രശ്നങ്ങൾ കാരണം 9 വർഷങ്ങൾക്കു ശേഷം 2015ലാണ് ചിത്രം പുറത്തിറങ്ങിയത്.
2006 സെപ്റ്റംബറിൽ റിലീസ് ചെയ്യപ്പെട്ട ജാംബവാൻ എന്ന ചലച്ചിത്രം നിർമ്മാണ പ്രശ്നങ്ങൾ നേരിട്ടിരുന്നു. ഈ ചിത്രത്തിന് പൊതുവെ മോശം പ്രതികരണങ്ങൾ ലഭിക്കുകയും വ്യവസായികമായി പരാജയപ്പെടുകയും ചെയ്തു. 2007 ജനുവരി മുതൽ 2011 ഏപ്രിൽ വരെ പ്രശാന്തിന്റെ ചിത്രങ്ങളൊന്നും പുറത്തിറങ്ങിയില്ലെങ്കിലും പൊന്നർ ശങ്കർ, മമ്പട്ടിയാൻ എന്നീ ചലച്ചിത്രങ്ങളുടെ ചിത്രീകരണത്തിലായിരുന്നു. 2008-ൽ ടി. നഗറിലെ പനഗൽ പാർക്കിൽ പ്രശാന്ത് സ്വന്തമായി ഒരു ജൂവലറി ആരംഭിക്കുകയുണ്ടായി.
2017 ഫെബ്രുവരിയിൽ പ്രശാന്ത്, ഹിന്ദി ചലച്ചിത്രം സ്പെഷ്യൽ 26ന്റെ (2013) തമിഴ് റീമേക്കിലും നാൻ (2012) എന്ന തമിഴ് ചലച്ചിത്രത്തിന്റെ ഹിന്ദി റീമേക്കിലും അഭിനയിക്കാൻ ആരംഭിച്ചിരുന്നു.
പുറം കണ്ണികൾ
വർഗ്ഗം:തമിഴ്‌ചലച്ചിത്ര നടന്മാർ വർഗ്ഗം:മലയാളചലച്ചിത്രനടന്മാർ വർഗ്ഗം:ഹിന്ദി ചലച്ചിത്ര അഭിനേതാക്കൾ വർഗ്ഗം:തെലുഗു ചലച്ചിത്രനടന്മാർ വർഗ്ഗം:1973-ൽ ജനിച്ചവർ
ടൈ ഴ് മെനെ പിഡ്മാനുല
ടൈ ഴ് മെനെ പിഡ്മാനുല അല്ലെങ്കിൽ പിഡ്മാനുല, പിഡ്വേല നർമ്മം തുളുമ്പുന്ന ഒരു ജനപ്രിയ ഉക്രേനിയൻ നാടോടി ഗാനമാണ്. "നിങ്ങൾ എന്നെ കബളിപ്പിക്കുകയും എന്നെ ഇറക്കിവിടുകയും ചെയ്തു." എന്നാണ് പേര് അക്ഷരാർത്ഥത്തിൽ വിവർത്തനം ചെയ്യുന്നത്. പാട്ടിന്റെ വ്യത്യസ്‌ത വ്യതിയാനങ്ങൾ‌ ഉണ്ട്. പക്ഷേ എല്ലാത്തിനും ഒരേ ഫോർ‌മാറ്റ് ആണ്. പരമ്പരാഗതമായി, ഒരു പുരുഷൻ കാമുകിയോട് പരാതിപ്പെടുന്നതിനെക്കുറിച്ചാണ്. കാരണം ആഴ്ചയിലെ ഓരോ ദിവസവും എവിടെയെങ്കിലും അവനെ കാണാമെന്ന് അവൾ പറയുന്നു. ഓരോ ദിവസവും പുരുഷൻ കാണാൻ തയ്യാറാവുന്നു. പക്ഷെ കാമുകി അങ്ങനെചെയ്യുന്നില്ല.
മറ്റൊരു പ്രശസ്ത ഉക്രേനിയൻ ഗാനമായ "ഇഖവ് കൊസക് സാ ദുനാജ്" ൽ നിന്നാണ് ഈ രാഗം സ്വീകരിച്ചത്.
അവതരണം
ഉക്രെയ്നിലും പുറത്തും നിരവധി ഗായകരും ഗ്രൂപ്പുകളും ചേർന്നാണ് ഈ ഗാനം അവതരിപ്പിച്ചിരിക്കുന്നത്.
പുറംകണ്ണികൾ
വർഗ്ഗം:ഉക്രേനിയൻ നാടോടി ഗാനങ്ങൾ
ലോക നാട്ടറിവ് ദിനം
ആഗസ്റ്റ് 22 ലോക നാട്ടറിവ് ദിനമാണ്. മാനവരാശി സഹസ്രാബ്ദങ്ങൾകൊണ്ട് അനുഭവങ്ങളിലൂടെ നേടിയ അറിവുകളും ശേഷിപ്പുകളും സംരക്ഷിക്കുന്നതിനാണ് നാട്ടറിവ് ദിനം ആചരിക്കുന്നത്. ഗ്രാമീണ ജനതയുടെ ജീവിതരീതി, കലാപൈതൃകം, ആചാരവിശ്വാസങ്ങൾ, തുടങ്ങി നമ്മുടെ സാംസ്കാരിക സമ്പത്ത് മുഴുവൻ നാട്ടറിവിൽ ഉൾപ്പെടുന്നു. ഐതിഹ്യങ്ങളും നാട്ടുസംഗീതവും, വാമൊഴിചരിത്രവും, നാടോടിക്കഥകളും, ഭക്ഷണരീതിയും നാട്ടുചികിത്സയും കൃഷിയറിവുകളുമെല്ലാം നാട്ടറിവാണ്. നമ്മുടെ ഈ അമൂല്യമായ സാംസ്കാരിക സമ്പത്തിനെ വരും തലമുറയ്ക്കായി കാത്തുസൂക്ഷിക്കേണ്ട ഉത്തരവാദിത്തവും കടമയും ഒരിക്കൽക്കൂടി ഓർമ്മിപ്പിക്കുകയാണ് ലോക നാട്ടറിവ് ദിനം. 1846 ഓഗസ്ത് 22-ന് ഇംഗ്ലീഷുകാരനായ വില്യം ജെ. തോംസ് ‘അതീനിയം’ എന്ന മാസികയുടെ പത്രാധിപർക്ക്, പൗരാണികതയെയും പാരമ്പര്യത്തെയും കുറിച്ചുള്ള പഠനങ്ങൾക്ക് പ്രാധാന്യംകൊടുക്കണമെന്ന് ആവശ്യപ്പെട്ടുകൊണ്ട് കത്തെഴുതി. ആ കത്തിലാണ് ‘ഫോക്ലോർ’ എന്ന പദം ആദ്യമായി പരാമർശിക്കപ്പെട്ടത്. ആ ദിനത്തിൻറെ സ്മരണയ്ക്കായാണ് എല്ലാ വർഷവും ഓഗസ്ത് 22 അന്താരാഷ്ട്ര നാട്ടറിവ് ദിനമായി ആചരിച്ചുപോരുന്നത്. ,
അനുബന്ധം
വർഗ്ഗം:വിശേഷദിനങ്ങൾ
തോമസ് റാബെ
ലഘുചിത്രം|Rabe in 2008 '''തോമസ് എൻ. റാബെ''' (ജനനം ഫെബ്രുവരി 18, 1951 ഹൈഡൽബെർഗിൽ) യൂണിവേഴ്സിറ്റി ഹോസ്പിറ്റൽ ഹൈഡൽബെർഗിലെ ഗൈനക്കോളജി, പ്രസവചികിത്സ എന്നീ മേഖലകളിൽ പ്രവർത്തിക്കുന്ന ഒരു ജർമ്മൻ പ്രൊഫസറാണ്. ഇംഗ്ലീഷ്:Thomas N. Rabe. നിരവധി ശാസ്ത്ര പ്രസിദ്ധീകരണങ്ങളുടെയും റഫറൻസ് പുസ്തകങ്ങളുടെയും രചയിതാവുകൂടിയാണ് അദ്ദേഹം.
ജീവിതരേഖ
റാബെ ഹൈഡൽബർഗിൽനിന്ന് വൈദ്യശാസ്ത്ര ബിരുദം നേടി. 1983 മുതൽ അദ്ദേഹം ഗൈനക്കോളജിയിലും പ്രസവചികിത്സയിലും സ്പെഷ്യലിസ്റ്റാണ്. പ്ലാസന്റയുടെ സ്റ്റിറോയിഡ് മെറ്റബോളിസം, കുടുംബാസൂത്രണത്തിന്റെ പുതിയ രീതികൾ, ഹോർമോൺ തെറാപ്പി, കമ്പ്യൂട്ടർ അധിഷ്ഠിത അധ്യാപന സംവിധാനങ്ങളുടെ വികസനം എന്നിവയിലാണ് അദ്ദേഹത്തിന്റെ ഗവേഷണം പ്രധാനമായും ശ്രദ്ധ കേന്ദ്രീകരിച്ചിരിക്കുന്നത്. 1991-ൽ ഗൈനക്കോളജിക്കും പ്രസവചികിത്സയ്ക്കുമുള്ള പ്രൊഫസർഷിപ്പിന് ശേഷം, അദ്ദേഹം യൂണിവേഴ്സിറ്റി ഹോസ്പിറ്റലിലും ഗൈനക്കോളജി, എൻഡോക്രൈനോളജി, ഫെർട്ടിലിറ്റി പ്രശ്നങ്ങൾ എന്നിവയ്ക്കുള്ള ഡിപ്പാർട്ട്മെന്റിലും ഡോക്ടറായി.
1995 നും 1999 നും ഇടയിൽ, സർവ്വകലാശാലയിലെ സ്ത്രീകൾക്കായുള്ള ഹോസ്പിറ്റലിലെ WHO (Genf) സഹകരണ കേന്ദ്രങ്ങളുടെ ശാസ്ത്രീയ പ്രവർത്തനങ്ങളുടം ഉത്തരവാദിത്വം റാബെയ്ക്കായിരുന്നു. നിരവധി ദേശീയ അന്തർദേശീയ വ്യാപാര ജേണലുകളുടെ എഡിറ്റോറിയൽ സ്റ്റാഫിലും അദ്ദേഹം ഉൾപ്പെടുന്നു.
ചൈനയും ജപ്പാനും തമ്മിലുള്ള ചരിത്രപരമായ വിഷയങ്ങളെ തമ്മിൽ ബന്ധിപ്പിക്കുന്ന വക്താവായിരുന്ന ജോൺ റാബെയുടെ ചെറുമകനാണ് തോമസ്. തന്റെ കുടുംബത്തിന്റെ പിന്തുണയോടെ അദ്ദേഹം "ജോൺ റാബ് കമ്മ്യൂണിക്കേഷൻ സെന്റർ" സ്ഥാപിച്ചു, അത് തന്റെ മുത്തച്ഛൻ ജോൺ റാബെയുടെ സമാധാന കാഴ്ചപ്പാട് തുടരാൻ സമർപ്പിക്കുന്നു..
വിവിധ നഴ്സിംഗ് ഹോമുകളുമായും ആശുപത്രികളുമായും ഉള്ള അന്താരാഷ്ട്ര ബന്ധങ്ങൾക്ക് പുറമേ, വിദേശത്തുള്ള ഓസ്ട്രിയൻ സർവീസിലെ ഇന്റർനാഷണൽ കൗൺസിലിലും റാബെ അംഗമാണ്.
ഗൗര, കപൂർത്തല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഗൗര, കപൂർത്തല. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഗൗര, കപൂർത്തല സ്ഥിതിചെയ്യുന്നത്. ഗൗര, കപൂർത്തല വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഗൗര, കപൂർത്തല ൽ 105 വീടുകൾ ഉണ്ട്. ആകെ ജനസംഖ്യ 475 ആണ്. ഇതിൽ 239 പുരുഷന്മാരും 236 സ്ത്രീകളും ഉൾപ്പെടുന്നു. ഗൗര, കപൂർത്തല ലെ സാക്ഷരതാ നിരക്ക് 56.84 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഗൗര, കപൂർത്തല ലെ 6 വയസ്സിനു താഴെയുള്ള കുട്ടികളുടെ എണ്ണം 55 ആണ്. ഇത് ഗൗര, കപൂർത്തല ലെ ആകെ ജനസംഖ്യയുടെ 11.58 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 164 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 145 പുരുഷന്മാരും 19 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 99.39 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 37.2 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഗൗര, കപൂർത്തല ലെ 208 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
പൂഞ്ഞാർ ഗ്രാമപഞ്ചായത്ത്
കോട്ടയം ജില്ലയിലെ മീനച്ചിൽ താലൂക്കിൽ ഈരാറ്റുപേട്ട ബ്ളോക്കിൽ ഈരാറ്റുപേട്ട, പൂഞ്ഞാർ തെക്കേക്കര, പൂഞ്ഞാർ നടുഭാഗം എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 24.16 ചതുരശ്ര കിലോമീറ്റർ വിസ്തീർണ്ണമുള്ള പൂഞ്ഞാർ ഗ്രാമപഞ്ചായത്ത്.
വാർഡുകൾ
പൂഞ്ഞാർ ഗ്രാമപഞ്ചായത്തിൽ ഉൾപ്പെടുന്ന വാർഡുകൾ ഇവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
മസാച്ചുസെറ്റ്സ് ജനറൽ ഹോസ്പിറ്റൽ
മസാച്യുസെറ്റ്സ് ജനറൽ ഹോസ്പിറ്റൽ (മാസ് ജനറൽ അല്ലെങ്കിൽ MGH) മസാച്യുസെറ്റ്സിലെ ബോസ്റ്റൺ നഗരത്തിലെ വെസ്റ്റ് എൻഡ് പരിസരത്ത് സ്ഥിതിചെയ്യുന്ന ഹാർവാർഡ് മെഡിക്കൽ സ്കൂളിന്റെ യഥാർത്ഥവും ബൃഹത്തായതുമായ അദ്ധ്യാപന ആശുപത്രിയാണ്. 999 കിടക്കകളുടെ ശേഷിയുള്ള ഇത് അമേരിക്കൻ ഐക്യനാടുകളിലെ മൂന്നാമത്തെ ഏറ്റവും പഴക്കമുള്ള ജനറൽ ആശുപത്രിയാണ്. ബ്രിഗാം ആന്റ് വിമൻസ് ഹോസ്പിറ്റലിനോടൊപ്പംചേർന്ന് ഇത് മസാച്യുസെറ്റ്സിലെ ഏറ്റവും വലിയ ആരോഗ്യ സംരക്ഷണ ദാതാക്കളായ മാസ് ജനറൽ ബ്രിഗാമിന്റെ (മുമ്പ് പാർട്‍ണേർസ് ഹെൽത്ത് കെയർ എന്നറിയപ്പെട്ടിരുന്നു) രണ്ട് സ്ഥാപക അംഗങ്ങളിൽ ഒന്നാണ്. ലോകത്തിലെ ഏറ്റവും വലിയ ആശുപത്രി അധിഷ്ഠിത ഗവേഷണ പരിപാടി നടത്തുന്ന മസാച്യുസെറ്റ്സ് ജനറൽ ഹോസ്പിറ്റലിന് 2019 ൽ ഒരു ബില്യൺ ഡോളറിലധികം വാർഷിക ഗവേഷണ ബജറ്റുണ്ടായിരുന്നു. യുഎസ് ന്യൂസ്, വേൾഡ് റിപ്പോർട്ട് എന്നിവയുടെ അവലോകനപ്രകാരം ഇത് നിലവിൽ അമേരിക്കയിലെ ആറാം സ്ഥാനത്തുള്ള മികച്ച ആശുപത്രിയായി റാങ്ക് ചെയ്യപ്പെട്ടിട്ടുണ്ട്.
ചരിത്രം
1811 ൽ സ്ഥാപിതമായ യഥാർത്ഥ ആശുപത്രി രൂപകൽപ്പന ചെയ്തത് പ്രശസ്ത അമേരിക്കൻ ആർക്കിടെക്റ്റ് ആയിരുന്ന ചാൾസ് ബൾഫിഞ്ചാണ്. പെൻ‌സിൽ‌വാനിയ ഹോസ്പിറ്റലും (1751) ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റലിന്റെ മുൻഗാമിയായ ന്യൂയോർക്ക് ഹോസ്പിറ്റലും (1771) മാത്രമാണ് അമേരിക്കൻ ഐക്യനാടുകളിലെ മൂന്നാമത്തെ ഏറ്റവും പഴയ ജനറൽ ആശുപത്രിയായ ഇതിനേക്കാൾ പഴക്കമുള്ള മറ്റ് രണ്ട് ആശുപത്രികൾ. ഹാർവാർഡ് മെഡിക്കൽ സ്കൂളിലെ അനാട്ടമി ആൻഡ് സർജറി പ്രൊഫസർ ജോൺ വാറൻ മെഡിക്കൽ സ്കൂളിനെ ബോസ്റ്റണിലേക്ക് മാറ്റുന്ന പദ്ധതിയ്ക്ക് നേതൃത്വം നൽകി. ജെയിംസ് ജാക്സണിനൊപ്പം എഡിൻബർഗ് മെഡിക്കൽ സ്കൂളിലെ ഒരു ബിരുദധാരിയായ ജോൺ വാറന്റെ മകൻ ജോൺ കോളിൻസ് വാറനും ചേർന്ന് 1810-ൽ ബോസ്റ്റണിലെ അഗതിമന്ദിരത്തിലെ പാതിരി റവ. ജോൺ ബാർ‌ലറ്റിനാൽ നിർദ്ദേശിക്കപ്പെട്ട മസാച്ചുസെറ്റ്സ് ജനറൽ ആശുപത്രി ആരംഭിക്കാനുള്ള ശ്രമങ്ങൾക്ക് നേതൃത്വം നൽകി. മതിയായ പണമുള്ളവെല്ലാംതന്നെ വീട്ടിൽ തന്നെ ചികിത്സ നടത്തിയിരുന്നതിനാൽ പത്തൊൻപതാം നൂറ്റാണ്ടിൽ സ്ഥാപിതമായ മിക്ക ആശുപത്രികളെയും പോലെ മസാച്ചുസെറ്റ്സ് ജനറൽ ആശുപത്രിയും ദരിദ്രര പരിചരണമാണ് ഉദ്ദേശിച്ചിരുന്നത്. 30 വയുസകാരനായ നാവികനാണ് 1821 സെപ്റ്റംബർ 3 ന് ആശുപത്രിയിൽ പ്രവേശിപ്പിക്കപ്പെട്ട ആദ്യത്തെ രോഗി. പത്തൊൻപതാം നൂറ്റാണ്ടിന്റെ പകുതി മുതൽ അവസാനം വരെ, മസാച്ചുസെറ്റ്സ് ജനറൽ ആശുപത്രിയോട് ചേർന്നാണ് ഹാർവാർഡ് മെഡിക്കൽ സ്കൂൾ സ്ഥിതിചെയ്തിരുന്നത്.
വിജയപുരം ഗ്രാമപഞ്ചായത്ത്
കോട്ടയം ജില്ലയിലെ കോട്ടയം താലൂക്കിൽ പള്ളം ബ്ളോക്കിൽ വിജയപുരം, മുട്ടമ്പല (ഭാഗികം) എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 12.61 ചതുരശ്ര കിലോമീറ്റർ വിസ്തീർണ്ണമുള്ള വിജയപുരം ഗ്രാമപഞ്ചായത്ത്.
മസാച്ചുസെറ്റ്സ് ജനറൽ ഹോസ്പിറ്റൽ
ചരിത്രം
1960 കളിൽ മെഡിക്കൽ ഉപയോഗത്തിനായി പ്രത്യേക കമ്പ്യൂട്ടർ സോഫ്റ്റ്വെയർ സംവിധാനങ്ങൾ വികസിപ്പിച്ചെടുക്കുന്നതിനുള്ള ആശുപത്രിയുടെ പ്രവർത്തനം രോഗികളുടെ രേഖകൾ, ബില്ലിംഗ് എന്നിവ പോലുള്ള മെഡിക്കൽ ആപ്ലിക്കേഷനുകളിൽ വളരെയധികം ഉപയോഗിക്കുന്ന "മസാച്ചുസെറ്റ്സ് ജനറൽ ഹോസ്പിറ്റൽ യൂട്ടിലിറ്റി മൾട്ടി-പ്രോഗ്രാമിംഗ് സിസ്റ്റം" എന്നതിനെ സൂചിപ്പിക്കുന്ന MUMPS എന്ന പ്രോഗ്രാമിംഗ് ഭാഷയുടെ വികാസത്തിലേക്ക് നയിച്ചു. വെറ്ററൻസ് അഡ്മിനിസ്ട്രേഷൻ (ഇപ്പോൾ വെറ്ററൻസ് അഫയേഴ്സ് വകുപ്പ്) വികസിപ്പിച്ച ഫയൽ മാനേജർ എന്നറിയപ്പെടുന്ന ഒരു പ്രധാന രോഗി ഡാറ്റാബേസ് സിസ്റ്റം ഈ ഭാഷ ഉപയോഗിച്ചാണ് സൃഷ്ടിക്കപ്പെട്ടത്.
വിജയപുരം ഗ്രാമപഞ്ചായത്ത്
വാർഡുകൾ
വിജയപുരം ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ്
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
പ്രമോദ് രാമൻ
ജീവിത രേഖ
1969 ൽ കേരളത്തിലെ കാസർഗോഡ് ജില്ലയിലെ രാവണേശ്വരത്താണ് പ്രമോദ് രാമൻ ജനിച്ചത്. രാവണേശ്വരം ഗവൺമെന്റ് ഹൈസ്കൂൾ, കാസർഗോഡ് ഗവൺമെന്റ് കോളേജ്, കേരള പ്രസ് അക്കാദമി എന്നിവയിൽ നിന്ന് പഠനം പൂർത്തിയാക്കിയ അദ്ദേഹം 1990 ൽ ഒരു പത്രപ്രവർത്തകനായി ഔദ്യോഗിക ജീവിതം ആരംഭിച്ചു.
ഏഷ്യാനെറ്റ് ന്യൂസ്, ഇന്ത്യാ വിഷൻ, മലയാള മനോരമ എന്നീ മലയാളത്തിലെ മൂന്ന് വാർത്താ ചാനലുകളുടേയും തുടക്കത്തിൽ ഇദ്ദേഹം ഒപ്പമുണ്ടായിരുന്നു. മനോരമ ന്യൂസിൽ ആയിരുന്നു ഏറ്റവും അധികം കാലം ജോലി ചെയ്തത്.
ദേശാഭിമാനി, സദ്ബന്ധു പത്രങ്ങളിൽ പ്രവർത്തിച്ച അദ്ദേഹം 1994 ൽ ടെലിവിഷൻ മേഖലയിൽ പത്രപ്രവർത്തകനായി ഔദ്യോഗിക ജീവിതം ആരംഭിച്ചു. 1995 സെപ്റ്റംബർ 30 ന് കേരളത്തിലെ ആദ്യത്തെ സ്വകാര്യ ടെലിവിഷൻ ചാനലായ ഏഷ്യാനെറ്റിന്റെ ആദ്യ വാർത്താ ബുള്ളറ്റിൻ അദ്ദേഹം അവതരിപ്പിച്ചു. പിന്നീട് ഇപ്പോൾ പ്രവർത്തനരഹിതമായ ന്യൂസ് ചാനലായ ഇന്ത്യവിഷനിൽ അദ്ദേഹം പ്രവർത്തിച്ചു. മനോരമ ന്യൂസിന്റെ ന്യൂസ് ആങ്കർ, സീനിയർ കോർഡിനേറ്റിംഗ് എഡിറ്റർ എന്നീ നിലകളിൽ പ്രവർത്തിച്ചിട്ടുള്ള അദ്ദേഹം മനോരമ ന്യൂസ് വിട്ടതിനുശേഷം മീഡിയ വൺ ടിവിയിൽ 2021 ജൂലൈ 1 ന് എഡിറ്ററായി ചേരും. 2009 ൽ അദ്ദേഹം തന്റെ ആദ്യ കഥ പ്രസിദ്ധീകരിച്ചു, അതിനുശേഷം അഞ്ച് കഥാസമാഹാരങ്ങൾ പ്രസിദ്ധീകരിച്ചു.
ജയലക്ഷ്മി പി യെ ആണ് പ്രമോദ് രാമൻ വിവാഹം കഴിച്ചത്. ദമ്പതികൾക്ക് അമലേന്ദു എന്ന ഒരു മകനുണ്ട്.
അവലംബം
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാള ചെറുകഥാകൃത്തുക്കൾ
കേരള സ്റ്റേറ്റ് കോ-ഓപ്പറേറ്റീവ് ഫെഡറേഷൻ ഫോർ ഫിഷറീസ് ഡെവലപ്പ്മെന്റ് ലിമിറ്റഡ്
കേരളത്തിലെ പത്ത് ജില്ലകളിലായി വ്യാപിച്ചു കിടക്കുന്ന, മത്സ്യബന്ധന മേഖലയിലെ 651 പ്രാഥമിക സഹകരണ സംഘങ്ങളുടെ അപ്പക്സ് ഫെഡറേഷനാണ് മത്സ്യഫെഡ് എന്ന ചുരുക്കപ്പേരിൽ അറിയപ്പെടുന്ന കേരള സംസ്ഥാന സഹകരണ മത്സ്യവികസന ഫെഡറേഷൻ (കേരള സ്റ്റേറ്റ് കോ-ഓപ്പറേറ്റീവ് ഫെഡറേഷൻ ഫോർ ഫിഷറീസ് ഡെവലപ്പ്മെന്റ് ലിമിറ്റഡ്). 1984 ലാണ് ഇതു രൂപീകരിച്ചത്.
പ്രവർത്തനങ്ങൾ
മത്സ്യതൊഴിലാളികളുടെ സാമൂഹികവും സാമ്പത്തികപരവുമായ ഉയർച്ച ലക്ഷ്യമാക്കി പ്രവർത്തിയ്ക്കുന്ന ഈ ഫെഡറേഷൻ മത്സ്യ ഉത്പാദനം, സംഭരണം, വിൽപ്പന എന്നിവയിൽ നേരിട്ട് ഇടപെടലുകൾ നടത്തുന്നു. ശുദ്ധമായ മത്സ്യം ഉപഭോക്താക്കളിൽ എത്തിയ്ക്കുന്നതിനായി കേരളത്തിലെ ഭൂരിഭാഗം പട്ടണങ്ങളിലും മത്സ്യഫെഡ് "ഫിഷ് മാർട്ട്" കൾ സജ്ജീകരിച്ചിട്ടുണ്ട്.
പുറം കണ്ണികൾ
വർഗ്ഗം:സഹകരണസംഘം
പഴശ്ശി രാജാ മ്യൂസിയം
കേരളത്തിലെ കോഴിക്കോട് ജില്ലയിൽ കോഴിക്കോട് കോർപ്പറേഷൻ പരിധിക്കുള്ളിൽ സ്ഥിതി ചെയ്യുന്ന ഒരു മ്യൂസിയം ആർട്ട് ഗ്യാലറി സമുച്ചയമാണ് പഴശ്ശി രാജാ മ്യൂസിയം. നഗര ഹൃദയത്തിൽ നിന്നും അഞ്ച് കി.മീ അകലെ ഈസ്റ്റ് ഹില്ലിലാണ് കേരളീയ വാസ്തുശില്പ ശൈലിയിലുള്ള ഈ സംഗ്രഹാലയം. മനോഹരമായ ഒരു ഉദ്യാനവും പുൽത്തകിടിയുമുള്ള ശാന്ത സുന്ദരമായ പരിസരമാണിവിടം. കേരള പുരാവസ്തു വകുപ്പിനു കീഴിൽ പ്രവർത്തിക്കുന്ന ഈ മ്യൂസിയത്തിൽ ക്രി.മു 1000 മുതൽ ക്രി.വ 200 വരെയുള്ള നിരവധി പുരാവസ്തുക്കൾ പ്രദർശിപ്പിച്ചിരിക്കുന്നു.
ചരിത്രം
മ്യൂസിയം സ്ഥിതി ചെയ്യുന്ന കെട്ടിടം 1812 ൽ പണികഴിപ്പിച്ചതാണ്. അന്നിത് ഈസ്റ്റ് ഹിൽ ബംഗ്ലാവ് എന്നാണ് അറിയപ്പെട്ടിരുന്നത്. ബ്രിട്ടീഷ് ഇന്ത്യയിലെ മദ്രാസ് സംസ്ഥാനത്തെ മലബാർ ജില്ലാ കളക്ടറുടെ ഔദ്യോഗിക വസതിയായിരുന്നു ഈസ്റ്റ് ഹിൽ ബംഗ്ലാവ്. വില്യം ലോഗൻ, എച്ച്.വി. കനോലി എന്നിങ്ങനെ പ്രശസ്തരായ പല ജില്ലാ ഭരണാധികാരികളും ഇവിടെയാണ് വസിച്ചിരുന്നത്. മാപ്പിള കലാപ കാലത്ത് കനോലി വധിക്കപ്പെട്ടതും ഈ കെട്ടിടത്തിൽ വച്ചാണ്. സ്വാതന്ത്ര്യ ലബ്ധിക്കു ശേഷം 1976 വരെ ഈസ്റ്റ് ഹിൽ ബംഗ്ലാവ് ജില്ലാ കളക്ടറുടെ ഔദ്യോഗിക വസതിയായി തുടർന്നു. 1976 ലാണ് ഇത് ഒരു പുരാവസ്തു മ്യൂസിയമാക്കി മാറ്റിയത്. 1980 ൽ കേരളവർമ്മ പഴശ്ശി രാജയുടെ സ്മരണയിൽ പഴശ്ശി രാജാ മ്യൂസിയം എന്ന് നാമകരണം ചെയ്തു.
ആർട് ഗ്യാലറി
രാജാരവി വർമ്മ, രാജരാജ വർമ്മ തുടങ്ങി പല പ്രശസ്ത ചിത്രകാരന്മാരുടേയും ചിത്രങ്ങൾ ഇവിടെ പ്രദർശിപ്പിച്ചിരിക്കുന്നു.
വി.കെ. കൃഷ്ണമേനോൻ മ്യൂസിയം
1975 ൽ ആരംഭിച്ച വി.കെ.കൃഷ്ണമേനോൻ മ്യൂസിയം പഴശ്ശി രാജാ മ്യൂസിയത്തിനു സമീപത്താണ്.
വർഗ്ഗം:കോഴിക്കോട് ജില്ലയിലെ കെട്ടിടങ്ങളും നിർമ്മിതികളും വർഗ്ഗം:കേരളത്തിലെ മ്യൂസിയങ്ങൾ
ചൊവ്വയുടെ കോളനിവൽക്കരണം
ചൊവ്വയുടെ കോളനിവൽക്കരണം (അല്ലെങ്കിൽ ചൊവ്വയുടെ വാസസ്ഥലം ) പൊതു ബഹിരാകാശ ഏജൻസികളിൽ നിന്നും സ്വകാര്യ കോർപ്പറേഷനുകളിൽ നിന്നും താൽപ്പര്യം നേടുകയും സയൻസ് ഫിക്ഷൻ രചന, സിനിമ, കല എന്നിവയിൽ വിപുലമായ സാങ്കൽപ്പിക ചികിത്സ ലഭിക്കുകയും ചെയ്തു.
ഏതെങ്കിലും കോളനിവൽക്കരണ ശ്രമത്തിലേക്കുള്ള ആദ്യപടിയായ ചൊവ്വയിലേക്കുള്ള ഒരു മനുഷ്യ ദൗത്യത്തിനായി ഓർഗനൈസേഷനുകൾ പദ്ധതികൾ നിർദ്ദേശിച്ചിട്ടുണ്ട്, എന്നാൽ ഒരു വ്യക്തിയും ഈ ഗ്രഹത്തിലേക്ക് കാലെടുത്തുവച്ചിട്ടില്ല അല്ലെങ്കിൽ ഒരു മടക്കയാത്രയും നേടിയിട്ടില്ല.എന്നിരുന്നാലും, ലാൻഡറുകളും റോവറുകളും ഗ്രഹത്തിന്റെ ഉപരിതലം വിജയകരമായി പര്യവേക്ഷണം ചെയ്യുകയും ഭൂമിയിലെ അവസ്ഥകളെക്കുറിച്ചുള്ള വിവരങ്ങൾ നൽകുകയും ചെയ്തു.
ചൊവ്വയുടെ കോളനിവൽക്കരണത്തിനുള്ള കാരണങ്ങൾ, ജിജ്ഞാസ, അൺക്രൂഡ് റോവറുകളേക്കാൾ കൂടുതൽ ആഴത്തിലുള്ള നിരീക്ഷണ ഗവേഷണം നടത്താനുള്ള മനുഷ്യരുടെ കഴിവ്, അതിന്റെ വിഭവങ്ങളിലുള്ള സാമ്പത്തിക താൽപ്പര്യം, മറ്റ് ഗ്രഹങ്ങളുടെ വാസസ്ഥലം മനുഷ്യ വംശനാശത്തിന്റെ സാധ്യത കുറയ്ക്കുന്നതിനുള്ള സാധ്യത എന്നിവ ഉൾപ്പെടുന്നു.ചൊവ്വയിലേക്കും അതിന്റെ ഉപരിതലത്തിലേക്കും ഒരു യാത്രയ്ക്കിടെ റേഡിയേഷൻ എക്സ്പോഷർ, വിഷലിപ്തമായ മണ്ണ്, കുറഞ്ഞ ഗുരുത്വാകർഷണം, ഭൂമിയിൽ നിന്നുള്ള ചൊവ്വയുടെ അകലം, ജലത്തിന്റെ അഭാവം, തണുത്ത താപനില എന്നിവയ്‌ക്കൊപ്പമുള്ള ഒറ്റപ്പെടൽ എന്നിവ ബുദ്ധിമുട്ടുകളും അപകടങ്ങളും ഉൾപ്പെടുന്നു.
പൊതു ബഹിരാകാശ ഏജൻസികളായ നാസ, ഇഎസ്‌എ, റോസ്‌കോസ്‌മോസ്, ഐഎസ്ആർഒ, സിഎൻഎസ്‌എ, മറ്റ് സ്വകാര്യ സ്ഥാപനങ്ങൾ- സ്‌പേസ് എക്‌സ്, ലോക്ക്ഹീഡ് മാർട്ടിൻ, ബോയിംഗ് എന്നിവ സ്ഥിരമായ സെറ്റിൽമെന്റിനെക്കുറിച്ച് ഗവേഷണം ചെയ്യുന്നതിനുള്ള പ്രതിബദ്ധതകൾ നടത്തിയിട്ടുണ്ട്.
വർഗ്ഗം:ചൊവ്വ വർഗ്ഗം:കോളനിവാഴ്ച
രാഘവൻ അത്തോളി
ലഘുചിത്രം|കണ്ണി=Special:FilePath/രാഘവൻ_അത്തോളി.jpg '''
ഉത്തരാധുനിക മലയാളസാഹിത്യത്തിലെ പ്രമുഖനായ കവിയും നോവലിസ്റ്റും ശില്പിയുമാണ് (Raghavan Atholi)രാഘവൻ അത്തോളി. ദലിത് അനുഭവങ്ങളിൽനിന്നും സംസ്കാരത്തിൽനിന്നും വാറ്റിയെടുത്ത ബിംബങ്ങളിലൂടെ മൗലികമായ ബിംബാവലികളും ശൈലിയും രൂപപ്പെടുത്തിയ കവിയെന്ന് നിരൂപകനും വിവർത്തകനുമായ കെ. എം. ഷെരീഫ് ഇദ്ദേഹത്തെ വിശേഷിപ്പിച്ചിട്ടുണ്ട്. ഇദ്ദേഹത്തിന്റെ കവിതകളിൽ പ്രകടമാവുന്ന ശക്തമായ ആവിഷ്കാരവും കുരുത്തുറ്റ ബിംബങ്ങളും മലയാളകവിതയിൽ നിലനില്ക്കുന്ന സ്വാധീനമായിരിക്കുമെന്നും എസ്. ജോസഫ്, എം. ആർ. രേണുകുമാർ എന്നിവരുടെ കവിതകളിൽ ഇദ്ദേഹത്തിന്റെ സ്വാധീനം പ്രകടമാണെന്നും : ദലിത് കവികൾക്ക് വഴി വെട്ടിത്തെളിച്ച് മുന്നേ പറന്ന വിപ്ലവ പക്ഷിയാണ് രാഘവൻ അത്തോളി എന്ന് ഷെരീഫ് നിരീക്ഷിക്കുന്നുണ്ട്.
ജീവിതരേഖ
കോഴിക്കോട് ജില്ലയിൽ അത്തോളി എന്ന ഗ്രാമത്തിൽ 1957ൽ ജനനം. കഴിക്കാൻ ഭക്ഷണമോ ഉടുക്കാൻ വസ്ത്രമോ ഇല്ലാതിരുന്നപ്പോഴും അച്ഛൻ ്് താനീമ്മൽ പറോട്ടി കവിതയെ സ്നേഹിച്ചിരുന്നുവെന്നും വിശപ്പിനെ മറക്കാൻ തന്റെ ഹൃദ്യമായ സ്വരത്തിൽ കരുണയും ചണ്ഡാലഭിക്ഷുകിയുമൊക്കെ അച്ഛൻ ചൊല്ലിത്തരുമായിരുന്നുവെന്നും തന്റെ കുട്ടിക്കാലത്തെ കവി അനുസ്മരിക്കുന്നുണ്ട്. തന്നെ കാവ്യലോകത്തേക്ക് നയിച്ച സ്വാധീനം അതാണെന്നും രാഘവൻ പറയുന്നു. നാട്ടിൽ നിന്നു ലഭിച്ച ജാതീയമായ തിക്താനുഭവങ്ങളുടെ തീച്ചൂളയിൽ നിന്നുമാണ് തീഷ്ണമായ വരികളുടലെടുത്തതെന്നും.. സവർണഭോഗ സാഹിത്യം തൻ്റെ അമ്മയുടെ ഒരു നിശ്വാസത്തിൻ്റെ ഏഴയലത്തു വരില്ലെന്നും കവി പറയുന്നു. ജാതീയവഗണനയുടെയും രാഷ്ട്രീയ പകപോക്കലിൻ്റെയും ജീവിക്കുന്ന രക്തസാക്ഷിയാണ് രാഘവൻഅത്തോളി എന്ന വിശ്വകവി. 1996 ൽ പ്രസിദ്ധപ്പെടുത്തിയ കണ്ടത്തി എന്ന കവിതാസമാഹാരത്തിൽ തുടങ്ങി ചോരപ്പരിശം എന്ന വൈക്കം മുഹമ്മദ് ബഷീർ അവാർഡ് കരസ്ഥമാക്കിയ നോവലിലൂടെ കവിതയും, നോവലും, ലേഖനങ്ങളും, കാർട്ടൂണുകളുമടക്കo 58 ഗ്രന്ഥങ്ങൾ പ്രസിദ്ധപ്പെടുത്തി പ്രസിദ്ധീകരിക്കാനിനി 300 ൽ പരം കൃതികൾ രചിക്കപ്പെട്ടവയുമുണ്ട്. .കൂടാതെ ചിത്രകലയും, ശില്പവും കൂടെയുണ്ട്. പുഴയിൽ മീൻ പിടിച്ചു വരുമ്പോൾ വഴിയരികിൽ കണ്ട മരക്കുറ്റി എടുത്തു വന്ന് ഇരുമ്പ് കമ്പി മൂർച്ചപ്പെടുത്തിയാണ് ആദ്യ ശില്പം ചെയ്തതെന്നും അയൽവാസികളായ ആശാരികളോട് ഒരു പഴയ ഉളി ചോദിച്ചിട്ട് തന്നില്ലെന്നുo കവിയോർക്കുന്നു. കേരളത്തിനകത്തും പുറത്തുമായി 51 ശില്പ പ്രദർശനങ്ങളും 15000രത്തിലേറെ ശില്പങ്ങളും ചെയ്തു. 1997ൽ ആനയേക്കാൾ വലിപ്പമുള്ള ശില്പം ചെട്ടികുളത്തു നിന്നും PWD എടുത്തു കൊണ്ട് പോയി നശിപ്പിച്ചു കളഞ്ഞു. അതിനെക്കുറിച്ച് ഇന്ന് വരെ സാംസ്ക്കാരിക കേരളത്തിലെ ഒരു സംഘടനയും വ്യക്തിയും ഒരക്ഷരം ഉരിയാടിയില്ല എന്നതാണ്. കോഴിക്കോ ട് നഗരത്തിൽ ശില്പപ നഗരം ക്യാമ്പിൽ 2 തവണയും അപമാനിക്കുന്നതിനു തുല്യമാായി തന്നെ ഒഴിവാക്കിയതിൽ കവിയോടൊപ്പം കോഴിക്കോട്ടെ കലാകാര ന്മാർ പ്രതിഷേധ മറിയിച്ചിരുന്നു. വിഷമിപ്പിച്ചത്. തൻ്റെ 66 മത്തെ വയസ്സിലും എഴുത്തും ശില്പ നിർമ്മാണവുമായി മുന്നോട്ട് നീങ്ങുകയാണ്... തനിക്ക് കലാകാരപെൻഷനു പോലും യോഗമില്ലെന്നും കവി വ്യാകുലപ്പെടുന്നു.
കൃതികൾ
കണ്ടത്തി-1996, പറോട്ടി-2017, കലിയാട്ടം-2006,2014, കത്തുന്നമഴകൾ 2002, ആരാൻ്റെ ചേരികൾ 2004, മൗന ശിലകളുടെ പ്രണയക്കുറിപ്പുകൾ-1997, കൂമ്പാള -2017, മൊഴിമാറ്റം 1999, കറുപ്പെഴുത്തുകൾ -2005, ചേപ്പറ 2015, തിരുവരശ് 2010, കനലോർമ്മകൾ 2001, തീക്കോലങ്ങൾ -2019, മണ്ണുടലുകൾ 2004, ചോരപ്പരിശം2006, ഒറ്റ 2008, ചേല് 2006, ചാവുമഴകൾ 2009, മണ്ണോർമ്മകൾ 2007, കല്ലടുപ്പുകൾ 2001, കുയ്യാന 2000, പറോട്ടി തീക്കോലങ്ങൾ കൂമ്പാള
പുരസ്കാരങ്ങൾ
ലളിതകല അക്കാദമി അവാർഡ് ഓണറേറിയം
അവലംബം
വർഗ്ഗം:മലയാളകവികൾ വർഗ്ഗം:1957-ൽ ജനിച്ചവർ
അനാർച്ച വെസ്റ്റ്‌കോട്ട്
അനർച്ച വെസ്റ്റ്‌കോട്ട് (c. 1828 - മരണം അജ്ഞാതം) വെസിക്കോവാജിനൽ ഫിസ്റ്റുല യുടെയും റെക്ടോവാജിനൽ ഫിസ്റ്റുല യുടെയും കൂട്ടുകെട്ടിനെക്കുറിച്ച് പഠിക്കുന്നതിനായി അനസ്തേഷ്യ ഉപയോഗിക്കാതെ, വൈദ്യനായ ജെ. മരിയോൺ സിംസ് നടത്തിയ വേദനാജനകമായ പരീക്ഷണ ശസ്ത്രക്രിയകളുടെ ഒരു പരമ്പരയ്ക്ക് വിധേയയായ ഒരു അടിമയായിരുന്നു. അനാർച്ചയും മറ്റ് അടിമകളായ സ്ത്രീകളുമായി സിംസിന്റെ മെഡിക്കൽ പരീക്ഷണങ്ങളും ആധുനിക ഗൈനക്കോളജിയുടെ വികസനത്തിൽ അതിന്റെ പങ്കും മെഡിക്കൽ ചരിത്രകാരന്മാർക്കിടയിൽ വിവാദം സൃഷ്ടിച്ചു. ആനാർച്ചയും ലൂസി, ബെറ്റ്സി എന്നിങ്ങനെ അധികം അറിയപ്പെടാത്ത രണ്ടു സ്ത്രീകളേയും ചേർത്ത് അമേരിക്കൻ ഗൈനക്കോളജി പ്രസ്ഥാനം ഗൈനക്കോളജി പ്രസ്ഥാനത്തിന്റെ അമ്മമാർ എന്നു വിളിച്ചുവരുന്നു.
ഇരുപത്തിയൊന്നാം നൂറ്റാണ്ടിൽ അനാർച്ച കറുത്തവർഗ്ഗക്കാരായ സ്ത്രീകളുടെ നായികയായി മാറി.
പശ്ചാത്തലം
അനാർച്ചയെക്കുറിച്ച് വളരെക്കുറച്ച് മാത്രമേ അറിയാൻ കഴിഞ്ഞിട്ടുള്ലു; അവൾ അടിമയും നിരക്ഷരയുമായതിനാൽതിനാൽ (നിയമപ്രകാരം) വിവരങ്ങൾ അവളുടെ അടിമകൾ സൂക്ഷിച്ചിരുന്ന രേഖകളിൽ നിന്നും സിംസിന്റെ പരീക്ഷണങ്ങളുടെയും ആത്മകഥയുടെയും രേഖകളിൽ നിന്നാണ് ലഭിക്കുന്നത് അവൾ ആദ്യം പ്രത്യക്ഷപ്പെടുന്നത് "തോട്ട വൈദ്യനായ" ജെ. മരിയോൺ സിംസിന്റെ ആത്മകഥയിലാണ്.
അലബാമയിലെ മൗണ്ട് മേഗ്‌സിലെ വൈദ്യന്റെ വീട്ടിൽ താമസിക്കുന്ന ഒരു "ചെറിയ മുലാട്ടോ പെൺകുട്ടി" ആയി അദ്ദേഹം വിവരിക്കുന്നു. ഒരു താളിൽ അദ്ദേഹം പറയുന്നു, "ഒരു ചെറിയ നീഗ്രോ പെൺകുട്ടി എന്റെ കൂടെ മുറിയിൽ ഉറങ്ങുകയും ഇടയ്ക്കിടെ വെള്ളം കുടിക്കുകയും ചെയ്യും."
അലബാമയിലെ മോണ്ട്‌ഗോമറിയിൽ സിംസിന്റെ വീട്ടിൽ നിന്ന് ഒരു മൈൽ അകലെ താമസിച്ചിരുന്നഒരു മിസ്റ്റർ വെസ്‌കോട്ടിന്റെ അടിമയായ "ഒരു യുവ കറുത്തനിറമുള്ള സ്ത്രീ, ഏകദേശം പതിനേഴു വയസ്സുള്ള നന്നായി വികസിച്ചു പെണ്ണായി രേഖപ്പെടുത്തിയിരിക്കുന്നു. അവളുടെ പ്രസവം മൂന്ന് ദിവസം നീണ്ടുനിന്നപ്പോൾ സഹായിക്കാനായി സിംസിനെ വിളിക്കുന്നു   അതേസമയം സമാനമായ ഒരു പ്രശ്നത്തിന് സിംസ് ഓപ്പറേഷൻ നടത്തിയ അനർച്ചയുടെ "സഹപ്രവർത്തക" ബെറ്റ്‌സി "അടുത്ത വർഷങ്ങളിൽ വിവാഹിതയായിരുന്നു", അനർച്ച എങ്ങനെയാണ് ഗർഭിണിയായത് എന്നതിനെക്കുറിച്ച് ഒരു ഉറവിടവും കാണുന്നില്ല, അതിനാൽ അവളുടെ മരിച്ച കുഞ്ഞിന്റെ അജ്ഞാത പിതാവ് മിസ്റ്റർ വെസ്‌കോട്ടോ സിംസോ ആയിരിക്കാം എന്നു കരുതുന്നു.
ഈസ്റ്റേൺ ഗൾഫ് ഓഫ് ഫിൻലാൻറ് ദേശീയോദ്യാനം
ഈസ്റ്റേൺ ഗൾഫ് ഓഫ് ഫിൻലാൻറ് ദേശീയോദ്യാനം (ഫിന്നിഷ്: Itäisen Suomenlahden kansallispuisto, സ്വീഡിഷ്: Östra Finska vikens nationalpark) ഫിൻ‌ലാൻറിലെ കൈമെൻലാക്സോ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ രൂപികരിക്കപ്പെട്ട ഈ ദേശീയോദ്യനം 6.7 ചതുരശ്ര കിലോമീറ്റർ (2.6 ചതുരശ്ര മൈൽ) ഭൂപ്രദേശത്തായി വ്യാപിച്ചുകിടക്കുന്നു. ദേശീയോദ്യാനത്തിനുള്ളിൽ 1 ചതരുശ്ര കിലോമീറ്റർ മാത്രം വിസ്തൃതിയുള്ള ചെറുദ്വീപുകളും അടങ്ങിയിരിക്കുന്നു. ഇവയിലെ ചിലതിൽ പൈൻ മരങ്ങളടങ്ങിയ വനങ്ങൾ വളർന്നുനിൽക്കുന്നു.
കുഷ്ഠം
മൈക്കോബാക്ടീരിയം ലെപ്രേ, മൈക്കോബാക്ടീരിയം ലെപ്രോമാറ്റോസിസ് എന്നീ ഇനങ്ങളിൽ പെട്ട ബാക്ടീരിയ വഴി ഉണ്ടാകുന്ന ഒരു കഠിനരോഗമാണ് കുഷ്ഠം. രോഗാണുവിനെ കണ്ടുപിടിച്ച നോർവേക്കാരൻ ജി.എച്ച്.എ.ഹാൻസൻ എന്ന വൈദ്യന്റെ പേരു പിന്തുടർന്ന് "ഹാൻസന്റെ രോഗം" എന്ന പേരിലും ഇതറിയപ്പെടുന്നു.
രോഗലക്ഷണങ്ങൾ
മുഖ്യമായും ശ്വാസനാളത്തിന്റെ മേൽഭാഗത്തെ ഉപരിതലനാഡികളേയും ശ്ലേഷ്മപടലത്തേയും ബാധിക്കുന്ന തിണൽരോഗമായ (Granulomatous disease) കുഷ്ഠത്തിന്റെ പ്രധാന ബാഹ്യലക്ഷണം ചർമ്മത്തിലെ ക്ഷതങ്ങളാണ്. ചികിത്സ ചെയ്യാതിരുന്നാൽ ഈ രോഗം ക്രമേണ വഷളായി, ചർമ്മത്തിനും, നാഡികൾക്കും, അവയവങ്ങൾക്കും, കണ്ണ് ഉൾപ്പെടെയുള്ള ഇന്ദ്രിയങ്ങൾക്കും സ്ഥായിയായ കേടു വരുത്താനിടയുണ്ട്. എങ്കിലും പൊതുവേ വിശ്വസിക്കപ്പെടുന്നതു പോലെ, ശരീരഭാഗങ്ങൾ ഈ രോഗത്തിന്റെ മാത്രം ഫലമായി അടർന്നു പോകാറില്ല; എന്നാൽ ദ്വിതീയമായ അണുബാധയിൽ അവയവങ്ങൾക്ക് ക്ഷതം പറ്റുകയോ ചേതന നഷ്ടപ്പെടുകയോ ചെയ്യാം. കുഷ്ഠബാധ ശരീരത്തിന്റെ പ്രതിരോധശക്തിയെ ദുർബ്ബലപ്പെടുത്തുന്നതു മൂലമാണ് ഇതു സംഭവിക്കുന്നത്. ഈ ദ്വിതീയബാധകളിൽ അവയവങ്ങൾ ക്ഷയിക്കുകയോ, വികൃതമാവുകയോ, തരുണാസ്ഥി ആഗിരണം ചെയ്യപ്പെട്ട് ചെറുതാവുകയോ ചെയ്യാം. ലഘുചിത്രം|കുഷ്‌ഠരോഗം
ചരിത്രം
മനുഷ്യരാശി നാലായിരം വർഷമെങ്കിലുമായി നേരിടുന്ന രോഗമാണ് കുഷ്ഠം എന്നാണ് ചരിത്രസാക്ഷ്യം. ഇന്ത്യയിലേയും, ചൈനയിലേയും, ഈജിപ്തിലേയും പുരാതനസംസ്കാരങ്ങൾക്ക് ഈ രോഗം പരിചിതമായിരുന്നു. അക്കാലങ്ങളിൽ കുഷ്ഠബാധയിൽ ഇരുപതു ലക്ഷത്തിനും മുപ്പതു ലക്ഷത്തിനും ഇടക്ക് ആളുകൾക്ക് സ്ഥിരമായ അംഗഭംഗം വന്നിട്ടുണ്ടാകാമെന്ന് 1995-ൽ ലോകാരോഗ്യസംഘടന കണക്കാക്കി. കഴിഞ്ഞ 20 വർഷത്തിനിടെ ലോകമൊട്ടാകെ 15 ലക്ഷം മനുഷ്യർ ഈ രോഗത്തിൽ നിന്ന് സുഖം പ്രാപിച്ചു. ചികിത്സക്കു സൗകര്യമുള്ള സാഹചര്യങ്ങളിൽ, രോഗികളെ നിർബ്ബന്ധപൂർവം ഒറ്റപ്പെടുത്തുകയോ മാറ്റി താമസിപ്പിക്കുകയോ ചെയ്യേണ്ട ആവശ്യമില്ലെങ്കിലും ഇന്ത്യ ഉൾപ്പെടെ പല നാടുകളിലും കുഷ്ഠരോഗികളുടെ കോളനികൾ ഇപ്പോഴും നിലവിലുണ്ട്. ഇന്ത്യയിൽ തന്നെ ആയിരത്തോളം കോളനികൾ ഉള്ളതായി പറയപ്പെടുന്നു. ചൈന, റൊമേനിയ, ഈജിപ്ത്, നേപ്പാൾ, സൊമാലിയ, ലൈബീരിയ, വിയറ്റ്നാം, ജപ്പാൻ എന്നിവിടങ്ങളിലും കുഷ്ഠരോഗി കോളനികളുണ്ട്. ഏറെ സാംക്രമികസ്വഭാവമുള്ള രോഗമായി കുഷ്ഠം ഒരു കാലത്തു കരുതപ്പെട്ടിരുന്നു. 1530-ൽ തിരിച്ചറിയപ്പെട്ട സിഫിലിസിന്റെ കാര്യത്തിലെന്ന പോലെ രസം(മെർക്കുറി) ഉപയോഗിച്ചായിരുന്നു ഇതിന്റെയും ചികിത്സ. ചിലപ്പോഴെങ്കിലും കുഷ്ഠമായി കണക്കാക്കപ്പെട്ടിരുന്നത് സിഫിലിസ് ആയിരുന്നിരിക്കാനും സാദ്ധ്യതയുണ്ട്.
ചികിത്സ
കുഷ്ഠരോഗവുമായി ബന്ധപ്പെട്ട പുരാതനമായ 'മാനക്കേട്' പല സമൂഹങ്ങളിലും ഇപ്പോഴും നിലനിൽക്കുകയും രോഗത്തെ സംബന്ധിച്ച തുറവി ഇല്ലാതാക്കി ചികിത്സക്കു സാദ്ധ്യത കുറയ്ക്കുകയും ചെയ്യുന്നു. 1930-കളിൽ ഡാപ്സോണും അതിൽ നിന്നു രൂപപ്പെടുത്തുന്ന മറ്റു മരുന്നുകളും ലഭ്യമായതോടെ കുഷ്ഠത്തിന്റെ ചികിത്സ സാദ്ധ്യമായി. എന്നാൽ ഡാപ്സോണിനെ ചെറുത്തു നിൽക്കാൻ കഴിവുള്ള അണുജനുസ്സ് പിൽക്കാലത്ത് ഉത്ഭവിക്കുകയും ആ മരുന്നിന്റെ അമിതോപയോഗം മൂലം വ്യാപകമാവുകയും ചെയ്തു. 1980-കളിൽ "വിവിധൗഷധചികിത്സ" (Multi Drug Therapy - MDT) നിലവിൽ വന്നതോടെയാണ് ഈ രോഗത്തിന്റെ തിരിച്ചറിവും ചികിത്സയും കൂടുതൽ ഫലപ്രദമായത്.
ഇതുകൂടി കാണുക
കുഷ്ഠരോഗദിനം
അവലംബം
വർഗ്ഗം:ബാക്ടീരിയ രോഗങ്ങൾ
ഗുരുവായൂർ ഏകാദശി
ഗുരുവായൂർ ക്ഷേത്രത്തിലെ പ്രധാനപ്പെട്ട ആട്ടവിശേഷങ്ങളിലൊന്നാണ് വൃശ്ചിമാസത്തിലെ വെളുത്ത ഏകാദശി ദിവസം ആചരിച്ചുവരുന്ന ഗുരുവായൂർ ഏകാദശി. ഗുരുവായൂരിലെ പ്രതിഷ്ഠാദിനമായാണ് ഇത് കണക്കാക്കിവരുന്നത്.
വിശ്വാസം
ഹൈന്ദവ വിശ്വാസമനുസരിച്ച് വൃശ്ചിക ഏകാദശി ദിവസം മഹാവിഷ്ണുവിനോട് പ്രാർഥിച്ചാൽ വളരെയധികം ഫലങ്ങൾ ലഭിക്കുമെന്നാണ്. ഇതേ ദിവസം തന്നെ സർവ്വ ദേവിദേവന്മാരും വിഷ്ണുവിനെ ദർശിക്കാൻ എഴുന്നള്ളുമെന്നും വിശ്വസിക്കപ്പെടുന്നു. ഈ ദിവസം ക്ഷേത്രത്തിലെത്തി പ്രാർഥിക്കുന്നത് വിശ്വാസികളെ സംബന്ധിച്ചെടുത്തോളം ഏറ്റവും പുണ്യമായ കാര്യം കൂടിയാണ്. ശ്രേഷ്ഠ വ്രതങ്ങളിലൊന്നായാണ് ഗുരുവായൂർ ഏകാദശി വ്രതത്തെ വിശ്വാസികൾ കരുതുന്നത്. ആഹാരമൊന്നും കഴിക്കാതെയാണ് വിശ്വാസികൾ സാധാരണമായി ഏകാദശി വ്രതമെടുക്കുന്നത്. ശാരീരിക അസ്വസ്ഥതകളുള്ളവർ അരിയാഹാരം മാത്രം ഒഴിവാക്കിയും വ്രതമെടുക്കുന്നു. ഗുരുവായൂർ ഏകാദശി വ്രതം അനുഷ്ഠിച്ചാൽ ഈ ലോകത്തിൽ മാത്രമല്ല, മരണാനന്തര ലോകത്തിലും ഇതിന്റെ ഫലങ്ങൾ ഉണ്ടാകുമെന്നാണ് വിശ്വസിക്കപ്പെടുന്നത്. സാമ്പത്തിക നേട്ടം, ഐശ്വര്യം, മനശ്ശാന്തി, രോഗശാന്തി തുടങ്ങിയ നേട്ടങ്ങൾ ലഭിക്കുമത്രെ. വിഷ്ണു പ്രീതിക്കും കുടുംബത്തിൻറെ ഐശ്വര്യത്തിനായും വിശ്വാസികൾ ഏകാദശി വ്രതം അനുഷ്ഠിക്കുന്നു.
ഏകാദശിവ്രതം
ഒരു ചാന്ദ്രമാസത്തിൽ വെളുത്തതും കറുത്തതുമായി രണ്ട് പക്ഷങ്ങളുണ്ടാകും. ഇരുപക്ഷങ്ങളിലെയും പതിനൊന്നാം ദിവസമാണ് ഏകാദശി എന്നറിയപ്പെടുന്നത്. ഈ ദിവസം അനുഷ്ഠിയ്ക്കപ്പെടുന്ന വ്രതം വിഷ്ണുപ്രീതികരമായി കണക്കാക്കപ്പെടുന്നു. ഏകാദശിയുടെ തലേദിവസവും (ദശമി) പിറ്റേദിവസവും (ദ്വാദശി) കൂടി ഉൾപ്പെടുന്നതാണ് വ്രതം. തലേന്നും പിറ്റേന്നും ഒരിയ്ക്കലും ഏകാദശിനാളിൽ പൂർണ്ണ ഉപവാസവുമാണ് പറഞ്ഞിട്ടുള്ളത്. അത് സാധിയ്ക്കാത്തവർ തുളസീതീർത്ഥം സേവിച്ച് ദിവസം കഴിയ്ക്കുന്നു. പ്രഭാതസ്നാനത്തിനുശേഷം വിഷ്ണുക്ഷേത്രദർശനം നടത്തുന്നതും ഭഗവദ്ഗീത, ശ്രീമദ് ഭാഗവതം, വിഷ്ണുപുരാണം, നാരായണീയം മുതലായ വൈഷ്ണവഗ്രന്ഥങ്ങൾ പാരായണം ചെയ്യുന്നതും അത്യുത്തമം. ദ്വാദശിനാളിൽ രാവിലെ കുളിച്ച് വിഷ്ണുക്ഷേത്രദർശനം നടത്തി പാരണ വിടുന്നതോടെ വ്രതം സമാപിയ്ക്കുന്നു.
ഏകാദശീവ്രതം രണ്ടുതരത്തിലുണ്ട്. ദശമിബന്ധമുള്ളതും ഇല്ലാത്തതും. ദശമിബന്ധമുള്ള ഏകാദശി 'അംബരീഷപക്ഷ ഏകാദശി' അഥവാ 'ഭൂരിപക്ഷ ഏകാദശി' എന്നും ദ്വാദശിബന്ധമുള്ള ഏകാദശി 'രുഗ്മാംഗദപക്ഷ ഏകാദശി' അഥവാ 'ആനന്ദപക്ഷ ഏകാദശി' എന്നും അറിയപ്പെടുന്നു. ആദ്യത്തേത് സാധാരണ ഹിന്ദുക്കളും, രണ്ടാമത്തേത് വൈഷ്ണവരും എടുക്കുന്നു. ആദ്യത്തെ കൂട്ടർക്ക് സൂര്യോദയം മുതലാണ് ദിവസാരംഭം. ഇവരുടെ ചിട്ടയിൽ സൂര്യോദയം കഴിഞ്ഞ് ആറുനാഴിക ഏകാദശിയുണ്ടെങ്കിൽ അന്ന് വ്രതമെടുക്കാവുന്നതാണ്. എന്നാൽ രണ്ടാമത്തെ കൂട്ടർക്ക് അരുണോദയം (സൂര്യോദയത്തിനും ഒന്നര മണിക്കൂർ മുമ്പ്) മുതലാണ് ദിവസം. ഇക്കൂട്ടർക്ക് ദശമിബന്ധം പാടില്ല. തലേദിവസം ദശമി കുറച്ചുണ്ടായാൽ പിറ്റേന്ന് ഏകാദശി തീരെയില്ലെങ്കിലും പിറ്റേന്നാണ് ഇവർ വ്രതമനുഷ്ഠിയ്ക്കുന്നത്. കേരളത്തിൽ പൊതുവേ രണ്ടാമത്തെ ചിട്ടയനുസരിച്ചാണ് വ്രതം.
ഏകാദശിയുടെ രണ്ടാം പകുതിയും ദ്വാദശിയുടെ ഒന്നാം പകുതിയും ചേർന്ന അറുപതുനാഴിക സമയം 'ഹരിവാസരം' എന്നറിയപ്പെടുന്നു. ഈ സമയത്ത് ഉറക്കമടക്കമുള്ള എല്ലാ കാര്യങ്ങളും നിഷേധിയ്ക്കപ്പെട്ടിരിയ്ക്കുന്നു. അഖണ്ഡനാമജപമാണ് ഈ സമയത്ത് വിധിയ്ക്കപ്പെട്ടിരിയ്ക്കുന്നത്. ഈ സമയം കഴിഞ്ഞാണ് പാരണ വിടുന്നത്.
ഏകാദശിനാളിൽ ക്ഷേത്രത്തിലെ ചടങ്ങുകൾ
ഏകാദശിയ്ക്ക് ഒരുമാസം മുമ്പ് (തുലാമാസത്തിലെ വെളുത്ത ഏകാദശിനാളിൽ) ക്ഷേത്രത്തിൽ ചുറ്റുവിളക്കുകൾ ആരംഭിയ്ക്കുന്നു. ആദ്യത്തെ ചുറ്റുവിളക്ക് നടത്തുന്നത് പാലക്കാട് ജില്ലയിലെ അലനല്ലൂരിലുള്ള പറമ്പോട്ട് അമ്മിണിയമ്മയുടെ പേരിലാണ്. ഇവരെക്കൂടാതെ വിവിധ വ്യക്തികളും സംഘടനകളും ഇതിനോടനുബന്ധിച്ച് വിളക്കുകൾ നടത്തിവരുന്നുണ്ട്. അവയ്ക്ക് ഓരോന്നിന്നും നടത്തിപ്പുക്കാരുടെ പേരനുസരിച്ച് വിശേഷാൽ പേരുകളും പറയപ്പെടുന്നു. കേരള ഹൈക്കോടതിയിലെ അഭിഭാഷകർ നടത്തുന്ന കോടതി വിളക്ക്, സ്റ്റേറ്റ് ബാങ്ക് ഓഫ് ഇന്ത്യയിലെ ഉദ്യോഗസ്ഥർ നടത്തുന്ന വിളക്കിന് എസ്.ബി.ഐ. വിളക്ക്, കേരള പോലീസ് ഉദ്യോഗസ്ഥർ നടത്തുന്ന വിളക്കിന് പോലീസ് വിളക്ക്, അയ്യപ്പസേവാസംഘം നടത്തുന്ന വിളക്കിന് അതുമായി ബന്ധപ്പെട്ട പേര്, ക്ഷേത്രം പാരമ്പര്യാവകാശികളായ പത്തുകാരുടെ വിളക്കിന് അതുമായി ബന്ധപ്പെട്ട വിളക്ക് - അങ്ങനെ നീണ്ടുപോകുന്നു പേരുകളുടെ നിര. ഈ ദിവസങ്ങളിൽ ക്ഷേത്രത്തിൽ ധാരാളമായി ഭക്തർ ദർശനത്തിനെത്തുന്നു. ഈ സമയം ശബരിമല തീർത്ഥാടനകാലം കൂടിയായതിനാൽ ഭക്തജനത്തിരക്ക് പതിന്മടങ്ങാകും.
ഏകാദശിയ്ക്ക് ഒരാഴ്ച മുമ്പുവരുന്ന പഞ്ചമി മുതൽ നവമി വരെയുള്ള വിളക്കുകൾ പാരമ്പര്യവിളക്കുകൾ എന്ന് അറിയപ്പെടുന്നു. മറ്റുള്ള വിളക്കുകൾ നടത്തുന്നത് പ്രത്യേകം ദിവസങ്ങളിലാണെങ്കിൽ ഈ വിളക്കുകൾ കൃത്യം ഒരേ ദിവസം തന്നെയാണ് നടത്തുന്നത്. ഇവ നടത്തുന്നത് ഓരോ കുടുംബക്കാരായതുകൊണ്ടാണ് പാരമ്പര്യവിളക്കുകൾ എന്ന പേര് ഈ വിളക്കുകൾക്ക് വന്നത്. പഞ്ചമിവിളക്ക് നടത്തുന്നത് കാപ്രാട്ട് കുടുംബക്കാരാണ്; ഷഷ്ഠിവിളക്ക് നടത്തുന്നത് മാണിക്കത്ത് കുടുംബക്കാരും. മാണിക്കത്ത് കുടുംബത്തിലെ കാരണവരായിരുന്ന ചന്ദ്രശേഖരമേനോന്റെ പേരിലാണ് ഷഷ്ഠിവിളക്ക് നടത്തുന്നത്. സപ്തമിനാളിലെ വിളക്ക് നടത്തുന്നത് ഗുരുവായൂരിലെ പ്രസിദ്ധ ബ്രാഹ്മണകുടുംബമായ നെന്മിനി മനക്കാരാണ്. ഈ വിളക്കിന് സവിശേഷപ്രാധാന്യമുണ്ട്. സാധാരണ വിളക്കുകൾക്ക് നെയ്യോ നല്ലെണ്ണയോ ആണ് ഉപയോഗിയ്ക്കാറുള്ളതെങ്കിൽ ഇതിന് ഉപയോഗിയ്ക്കുന്നത് വെളിച്ചെണ്ണയാണ്. നെന്മിനി മനപ്പറമ്പിലെ തെങ്ങിൽ നിന്നെടുക്കുന്ന വെളിച്ചെണ്ണകൊണ്ടാണ് വിളക്കുകൾ തെളിയിയ്ക്കുന്നത്. വെളിച്ചെണ്ണ കൊണ്ട് വിളക്കുകൾ കത്തിയ്ക്കുന്നത് കൂടുതൽ ശോഭയുണ്ടാക്കുമെന്ന് വിശ്വസിച്ചുവരുന്നു. അങ്ങനെ ക്ഷേത്രം മുഴുവൻ ദീപപ്രഭയിൽ കുളിച്ചുനിൽക്കുന്ന കാഴ്ച മനോഹരമാണ്. അഷ്ടമിവിളക്ക് നടത്തുന്നത് പുലിക്കീഴ് വാര്യക്കാരും നവമിവിളക്ക് നടത്തുന്നത് കൊളാടി വീട്ടുകാരുമാണ്. ദശമിദിനത്തിലെ വിളക്ക് നടത്തുന്നത് ശ്രീ ഗുരുവായൂരപ്പൻ സങ്കീർത്തന ട്രസ്റ്റ് എന്ന സംഘടനയാണ്. ഭാഗവതാചാര്യനും ഗുരുവായൂരപ്പന്റെ പരമഭക്തനുമായിരുന്ന ആഞ്ഞം മാധവൻ നമ്പൂതിരി തുടങ്ങിവച്ച ഈ സംഘടന 1970-ലാണ് ദശമിവിളക്കിന്റെ ചുമതലയേറ്റെടുത്തത്. മുമ്പ് ഈ വിളക്ക് നടത്തിവന്നിരുന്ന കുടുംബം അന്യം നിന്നുപോയതിനെത്തുടർന്നായിരുന്നു ഇത്. അഷ്ടമി മുതലുള്ള വിളക്കുകൾക്ക് ഭഗവാന്റെ സ്വർണ്ണക്കോലം എഴുന്നള്ളിയ്ക്കും. ഈ വിളക്കുകൾക്കെല്ലാം അകമ്പടിയായി പഞ്ചവാദ്യം, പഞ്ചാരിമേളം, നാദസ്വരം എന്നിവയോടുകൂടിയ വിശേഷാൽ കാഴ്ചശീവേലികളുമുണ്ടാകും. ദശമിനാളിൽ രാവിലെ നടതുറന്നുകഴിഞ്ഞാൽ ഏകാദശി കഴിഞ്ഞുവരുന്ന ദ്വാദശിനാളിൽ രാവിലെ ഒമ്പതുമണി വരെ പൂജകൾക്കും ദീപാരാധനയ്ക്കുമല്ലാതെ നടയടയ്ക്കില്ല.